Otpad.eu — ka zajednicama koje recikliraju u Osječko baranjskoj županiji i Sjeverno - bačkom okrugu — Novosti » Centri za reciklažu otpada biće osnovani u još 16 opština\nDo nedavno je veoma mali procenat tog otpada recikliran, što će uskoro biti promenjeno jer će se u više gradova otvoriti reciklažni centri. Planirano je da se u ovim centrima privremeno skladišti i razdvaja otpad.\nOsim što se u Srbiji sve više vodi računa o životnoj sredini, što su pokazala i poslednja istraživanja, otvaranje ovih centara doneće i nova zaposlenja. Oliver Dulić, ministar životne sredine i prostornog planiranja, ranije je govorio da je uvođenje primarne selekcije i uređenje tokova otpada doprinelo da danas u reciklažnom sektoru radi oko 7.000 ljudi. Plan je, međutim, da do polovine naredne godine ukupan broj zaposlenih u reciklažnoj industriji dostigne 10.000 ljudi.\nIako je separacija otpada trenutno organizovana u skoro 100 gradova u Srbiji, ona još nije na zadovoljavajućem nivou. U nekim gradovima reciklažni centri već postoje, a jedan od dobrih primera je pogon u Subotici, gde je do sada prikupljeno i prerađeno oko 500 tona sirovina. Samo Subotica mesečno proizvede od 1.000 do 1.500 tona otpada za reciklažu.\nSubotica je dobar primer, a taj dobarprimer uskoro će moći da sledi i 16 opština u Srbiji. Prema podacima Ministarstva životne sredine, potpisani su ugovori sa 16 opština za izgradnju 17 reciklažnih centara, izgrađeno je njih pet, sledi adaptacija osam, a kada se to sve završi teritorija Srbije će u potpunosti biti pokrivena tim pogonima.\nOvi centri će obuhvatati prostor u kome se prethodno odvojeni otpad na propisan način prikuplja, razvrstava i tretira, a posle prerade postaje materijal pogodan za transport i dalju reciklažu. Kao krajnji proizvod dobijaće se balirani papir i karton, neobojeni i obojeni pet, balirana folija i ostala plastika i tetrapak, aluminijumske konzerve i staklo u rasutom stanju.\nPored separisanog komunalnog otpada - plastike, limenki, stakla i papira, u reciklažnim centrima biće obezbeđeni i uslovi za prikupljanje i baterija, akumulatora, otpadnih ulja, guma, električnog i elektronskog otpada.


Vučić i SNF KiM:Sredinom marta skup u okviru unutrašnjeg dijaloga o Kosovu – Studio B\nVučić i SNF KiM:Sredinom marta skup u okviru unutrašnjeg dijaloga o Kosovu\nVučić i SNF KiM:Sredinom marta skup u okviru unutrašnjeg dijaloga o Kosovu domaći mediji\nObjavljeno: 30.01.2018. 17:12 Izmenjeno: 31.01.2018. 12:52\nPredsednik Srbije Aleksandar Vučić i delegacija Srpskog nacionalnog foruma sa Kosova i Metohije, koju je predvodio predsednik Foruma Momčilo Trajković dogovorili su se da sredinom marta bude održan skup u okviru unutrašnjeg dijaloga o Kosovu na kojem bi učestvovali i predstavnici Srba sa KiM.\nČlanovi Foruma upoznali su Vučića sa brojnim problemima Srba u pokrajini i izneli predloge za poboljšanje njihovog položaja.\nU saopštenju iz kabineta predsednka Srbije navodi se da je predsednik spreman da deo iznetih predloga bude prihvaćen, a da opravdanost i izvodljivost preostalih predloženih rešenja budu razmatrani u narednom periodu.\nVučić je sastanak sa Trajkovićem zakazao u Beogradu zato što je tokom posete predsednika Srbije Kosovu 20. januara napravljen, kako je saopšteno, propust uprkos želji da čuje mišljenje svih relevantnih predstavnika srpskog naroda na Kosovu i Metohiji.\nTrajković o sastanku s Vučićem\nPredsednik Srpskog pokreta otpora sa Kosmeta i član Srpskog nacionalnog foruma Momčilo Trajković izjavio je danas da je potrebno formirati „Državni savet za Kosovo i Metohiju“ koji bi osnovala Vlada Srbije a činila bi ga i značajna imena i misleći ljudi sa prostora Kosmeta.\n„I danas u razgovoru sa predsednikom Vučićem izneo sam takvu ideju, da se formira jedan savet gde bi se razgovaralo, raspravljalo o raznim problemima i gde bi mi mogli da utičemo i predlažemo rešenja“, rekao je Trajković, navodeći da je predsednik Srbije veoma dobro razume probleme sa kojima se Srbi suočavaju i da „Vučić razmišlja dobro“.\nTrajković je, gostujući u emisiji „Pravi ugao“ na RTV1, kazao da spoljna politika predsednika Vučića stvara ambijent i okvire da se na terenu pozitivno radi.\nOn je na temu okruglog stola u okviru unutrašnjeg dijaloga o Kosovu koji bi bio održan u martu, a na kom će svoje mišljenje izneti predstavnici Srba sa KiM, rekao da je potreban i da je danas o tome bilo reči na sastanku sa Vučićem.\n„Predsednik je obećao da će doći, a ja sam sa svoje strane obećao da ću sa timom iskusnih i autentičnih predstavnika našeg naroda doći kako bi bila izneta određena rešenja“, kazao je Trajković.\nDodao je da je kompromis potreban, a da „sa koloseka konačnog rešenja treba ići na proces rešavanja konflikta“ i da to „nikako ne znači zamrznuti konflikt“.\nGovoreći o tragediji koja je zadesila Srbe na Kosmetu posle ubistva Olivera Ivanovića, Trajković je kazao da su na Kosovu i u srpskim sredinama zavladali „muk, tišina i praznina“ i da se iskreno nada da će uskoro sve okolnosti ubistva Ivanovića biti istražene.\n„Potencijal da se otkriju okolnosti oko ovog ubistva sigurno postoji“, rekao je Trajković dodajući da je Oliver Ivanović bio „stub odbrane Mitrovice 1999.godine“, ujedno jako poštovan i od kosovskih Albanaca.


Konkurs za talentovane ucenike srednjih skola u Beogradu\nTanjug 11. februara 2022. 16:13\nBEOGRAD – Fondacija za mlade talente Beograda raspisala je danas konkurs za dodelu novčanih sredstava talentovanim učenicima srednjih škola iz prestonice za kupovinu opreme koja će im pomoći da razvijaju talenat.\nZainteresovani se mogu prijaviti na konkurs najkasnije do 4. marta.\nZamenik gradonačelnika Beograda Goran Vesić, koji je tim povodom obišao stipendistkinje prve generacije mladih talenata Fondacije za mlade talente Beograda u ustanovi kulture „Gvarnerijus“, rekao je da u budžetu Grada za ovaj konkurs opredeljeno 100.000 evra.\n„Grad Beograd je obezbedio 100.000 evra za srednjoškolce i negovanje njihovog talenta“, rekao je Vesić za Tanjug.\nDodao je da je 300.000 dinara maksimalan iznos koji se može dodeliti učeniku za nabavku opreme i istakao da je do sada njih 244 dobilo taj vid pomoći od Grada.\n„Pozivam sve one koji žele da im Grad pomogne u kupovini muzičke, sportske ili opreme za naučna istraživanja da se prijave i dobiju tu pomoć“, kazao je Vesić.\nNaveo je i da je funkcija države i lokalne samouprave da pomogne onima koji su najtalentovaniji.\n„Oni će tu pomoć vratiti svojoj zemlji i gradu tako što postati uspešni i mi jedino očekujemo od njih da nas lepo predstavljaju i uvek budu ponosni na svoj grad“, naveo je Vesić.\nStipendistkinje prve generacije Fondacije za mlade talente Nina Durđević i Isidora Gotovčević, koje su dobile 2016. godine sredstva za kupovinu gitare i klavira, pozvale su mlade talente da se prijave na konkurs.\n„Zaista je moguće da mladi talenti dobiju pomoć od grada. Ja sam imala dosta koristi od cele organizacije“, rekla je Đurđević.\nOd početka rada 1. januara 2016. godine, ovo je peti konkurs koji raspisuje Fondacija za mlade talente grada Beograda.\nPrijave na konkurs učenici mogu da dostave na adresu Fondacije za mlade talente Beograda, neposredno Fondaciji ili preporučenom poštom.


Stefanović: Rezolucija o KiM naredne nedelje\nPredsednik Skupštine Srbije Nebojša Stefanović izjavio je da očekuje da će vlada u toku naredne nedelje razmatrati tekst rezolucije o Kosovu i Metohiji i da bi, ukoliko ga usvoji, već za petak mogao da zakaže sednicu parlamenta na kojoj bi se raspravljalo o tom važnom dokumentu.\nNebojša Stefanović (Foto novosti.rs)\nOn je izrazio uverenje da će se oko rezolucije postići širok politički konsenzus i najavio uoči nove kosovske runde u parlamentu konsultacije sa svim parlamentarnim strankama i uputio poruku da je u ovom trenutku jedinstvo svih aktera preko potrebno.\nStefanović je kazao da je optimista zato što iskreno veruje da pitanje Kosova i Metohije niko neće zloupotrebiti za ubiranje jeftinih političkih poena.\n"Reč je o veoma važnoj državnoj i nacionalnoj temi i zato bi bilo preko potrebno da postignemo široko jedinstvo. Verujem da će tekst koji stigne u Skupštinu biti prihvatljiv i za veliki broj poslanika opozicije. Trudim se da sa svim šefovima poslaničkih grupa na kolegijumima, ali i izvan toga, razgovaram krajnje otvoreno kako da stvorimo atmosferu u kojoj ćemo se što više dogovarati, a što manje preglasavati", rekao je Stefanović u intervjuu "Novostima".\nOn je rekao da su konsultacije kod predsednika Tomislava Nikolića poslužile da se partije opozicije upoznaju sa suštinom platforme i da one upute svoje sugestije, ali će se tek videti da li će rezolucija biti otvorena za dopune u toku sednice parlamenta.\n28.02.2021 Gračanica: I večeras skup podrške za privedene mladiće (262)


Nemački HDT u martu zapošljava Svilajnčane › Made-in-Germany.rs\nNemačka kompanija HDT, koja je u sastavu Beha Grupe, najavljuje da će gradnja fabriike u svilanačkoj Slobodnoj zoni biti završena u aprilu, a da će konkurs za zapošljavanje prvih radnika biti već u martu.\nNemački investitor je krajem septembra prošle godine potpisao ugovor sa Opštinom Svilajnac o kupovini zemljišta površine jednog hektara i tu trenutno gradi fabriku za proizvodnju elektronskih mernih instrumenata, površine preko 2.000 kvadratnih metara.\nBeha je porodična kompanija sa dugom poslovnom tradicijom u oblasti elektronike, a fabriku u Svilajncu je počela da gradi krajem novembra prošle godine. Kada u aprilu fabrika počne sa radom, u njoj će posla biti za preko 100 radnika, a proizvodni program će biti u potpunosti izvozno orijentisan.\nKompanija HDT samo je jedan od investitora koji će od ove godine početi da posluju u Opštini Svilajnac. Prema rečima predsednika Opštine, Predraga Milanovića, u ovom gradu će početkom marta biti organizovan sajam zapošljavanja na kojem će nove kompanije ponuditi posao nezaposlenim Svilajnčanima, ali i žiteljima okolnih mesta.\n– Želim da pozovem naše sugrađane da na sajmu zapošljavanja početkom marta konkurišu za posao u novoj kompaniji. Beha će biti jedan od poslodavaca koji će zapošljavati, ne samo Svilajnčane već i stanovnike okolnih opština – rekao je Milanović i dodao da je dinamika razvoja Svilajnca podigla i male lokalne firme koje su se zbog obima posla širile i sada su postale sposobne da rade za strane investitore i upošljavaju dodatne radnike.\nOd MiG na 03/02/2020 / AKTUELNO / Ostavite komentar


Dizel uz subvenciju na svim pumpama – Ozon Media\nSremska Mitrovica – Subvencionisano dizel gorivo moći će da se kupi na svim pumpama na teritoriji Srbije, saopštilo je Ministarstvo poljoprivrede.\nMinistarstvo je saopštilo i da će registrovani poljoprivrednici dobijati subvenciju od 3.000 dinara po hektaru za kupovinu dizel goriva.\nKako je precizirano, uslovi pod kojima će poljoprivrednici moći da ostvaruju to pravo biće regulisani Pravilnikom o uslovima, načinu i obrascu zahteva za ostvarivanje prava na regres za gorivo, koji će stupiti na snagu nakon završene obnove registracije poljoprivrednih gazdinstava.\nIz Ministarstva poljoprivrede ističu da su uvažili predloge poljoprivrednika tako da će svako registrovano gazdinstvo dobiti 3.000 dinara po hektaru za kupovinu dizel goriva, ali i 3.000 dinara za kupovinu mineralnog djubriva.\nZa ostvarivanje prava kupovine goriva, kao i prava pri kupovini mineralnog djubriva, poljoprivrednici će biti u obavezi da prikažu fiskalne račune izdate u periodu od 1. januara 2014. godine do kasne jeseni.\nVlada Srbije je dala saglasnost da Republička direkcija za robne rezerve oglasi javni poziv za prodaju 683 tone mineralnog đubriva poljoprivrednim gazdinstvima po ceni od 28,5 dinara, navodi se u saopštenju Kancelarije za saradnju s medijima.\nMineralno đubrivo, najviše 400 kilograma po hektaru, moći će da kupe nosioci poljoprivrednog gazdinstva. Ova odluka je doneta sa ciljem da se unapredi voćarska proizvodnja u našoj zemlji i poveća izvoz voća iz Srbije, navedeno je u saopštenju.\nUskoro fond za energetsku efikasnost\nOK „Jedinstvo 2“ pobednik Druge vojvođanske lige\n02.02.2013. Ozon Komentari su isključeni na Agencija za ruralni razvoj\nMart – mesec borbe protiv malignih oboljenja\n19.03.2011. Ozon Komentari su isključeni na Mart – mesec borbe protiv malignih oboljenja\nSa osmehom na licu u borbi protiv leukemije\n25.06.2018. Ozon Komentari su isključeni na Sa osmehom na licu u borbi protiv leukemije


Matalj po ukusu Master of Wine - vino.rs\nutorak, 21 novembar 2017 20:55\nNegotinski kaberne iz vinarije Matalj, koji je čak dva puta uzastopno pobedio na Velikom testu Vino.rs, kao da je napravljen po ukusu internacionalnih ocenjivača. To se pokazalo i nedavno kada je holandski Master of Wine Frank Smulders u okviru Wine Point 2.0, ekskluzivne vinske radionice održane u beogradskom Hotelu Zira u organizaciji Srpske vinske akademije, zaključio kako je baš to vino najbolje od ukupno 10 srpskih etiketa koje su mu organizatori stavili na procenu.\nJedan od prvih nosilaca zvanja Master of Wine, Frank Smulders\nBio je to u neku ruku usputni zaključak zanimljive pokazne radionice koja se bavila analizom i procenom kvaliteta srpskih vina, a na kojoj je holandski stručnjak pokušao da objasni šta je to što određuje kvalitet nekog vina. Po njegovom mišljenju, ali i vidljivom odobravanju prisutnih, kaberne Kremen Kamen 2012 Matalj našao se na vrhu, iza njega Cabernet Sauvignon Reserve 2011 Radovanović, a zatim i Prokupac 2015 Ivanović, za koji su se prisutni složili da je možda i najbolje vino ako se uzmu odnos cene i kvaliteta.\nKvalitet na proveri, srpska vina izabrana za Master class Wine Point 2.0\nGeneralno, procena holandskog eksperta bila je da u srpskim vinima dominira uticaj hrastovih burića više nego što je danas u svetu popularno, te da su crvena vina boljeg kvaliteta od belih. Inače, od četiri ponuđene bele etikete najviše reči hvale imao je za Ergo belo 2015 Temet. Naravno, valja imati na umu da je srpska vinska reprezentacija sastavljena za ovu priliku sasvim sigurno mogla da izgleda i drugačije, te je u tom smislu bilo mudrije degustaciju nazvati „10 vina Srbije“, umesto „Top 10 vina Srbije“, kako je najavljeno.\nNo, bilo kako bilo, Smudlers je ovaj osvrt na srpska vina završio konstatacijom da ona imaju šansu na svetskom tržištu ukoliko se akcenat stavi na vrhunski kvalitet, a ne na jeftina vina, te da su manje poznate sorte i egzotičniji stilovi vina, od biodinamičkih do oranž, danas u usponu.\nKonačno, drugi deo ovog zanimljivog vinsko-edukativnog dana protekao je u degustaciji šest vina slavne španske vinske regije Rioha. Osim što tu, u dolini reke Ebro imaju tri puta više vinograda nego u čitavoj Srbiji, ono što u startu izdvaja španske vinare od većine njihovih kolega iz Srbije jeste strpljenje da se napravi vrhunsko crveno vino. I to je nešto teoretski što svi znamo ali u praksi, vino koje leži u podrumu je zarobljen novac, a novca nikad dosta, pogotovo u Srbiji, pa zato vinari i žure da ga stave u promet. Može li im se zameriti? Mislimo da ne, barem dok država ne stvori opipljive uslove koji će stimulisati vinare da naprave taj kvalitativni korak dalje.\nUostalom, nije slučajno da su na ovoj maloj proveri kvaliteta srpskih vina najbolji utisak ostavila ona najstarija.


Otvoreni dani mobilnog resursnog centra u Rožajama – CRNVO\nZadovoljstvo nam je da Vas pozovemo da prisustvujete događaju ,,Otvoreni dani mobilnog resursnog centra u Rožajama“ koji će biti organizovan 25. novembra 2021. (četvrtak) u prostorijama NVO Avlija, na adresi Rifata Burdževića bb, Rožaje, u terminu od 11 -13h.\nCilj ovog događaja je obezbjeđivanje što veće dostupnosti help desk usluga nacionalnog i lokalnih resursnih centara organizacijama civilnog društva u Rožajama. ,,Otvoreni dani mobilnog resursnog centra u Rožajama“ će predstavljati dodatnu priliku za organizacije civilnog društva iz Rožaja da se informišu o mogućnostima podrške u okviru ovog projekta, kao i da dobiju direktno usluge i podršku od predstavnika konzorcijuma Resursnog centra. Pored navedenog, ovaj događaj će ujedno biti i prilika za diskusiju o potrebama i izazovima u razvoju civilnog društva u opštini Rožaje, kao i o mogućnostima umrežavanja i saradnje relevantnih aktera u cilju rješavanja problema u lokalnoj zajednici.\nMolimo da nam informaciju o učešću predstavnice/ka Vaše organizacije potvrdite najkasnije do\n23. novembra (utorak), putem mejla crnvo@crnvo.me ili putem telefona na 020/219-121.


Ramuš Haradinaj uhapšen u Bazelu | TV KANAL 9 NOVI SAD\nNaslovna VESTI SVET Ramuš Haradinaj uhapšen u Bazelu\nRamuš Haradinaj uhapšen u Bazelu\nFrancuska policija uhapsila je juče bivšeg haškog optuženika i predsednika Alijanse za budućnost Kosova Ramuša Haradinaja po srpskoj poternici, javio je Rojters pozivajući se na policijske izvore.\nFrancuska granična policija uhapsila je Haradinaja po dolasku na aerodrom Bazel-Miluz na istoku Francuske gde je doputovao letom iz Prištine, naveli su izvori.\nSakupljeno je još čvrstih dokaza koji upotpunjuju optužbe koje se stavljaju na teret Haradinaju navodi srpsko Tušilaštvo za ratne zločine, prenosi RTS.\nRukovodilac Tužilaštva Milan Petrović izjavio je da je Srbija zadovoljna što se po poternici srpskog pravosuđa postupa u zemljama EU.\nKada je u pitanju ubrzani postupak izručenja, Petrović ističe da je to moguće samo uz saglasnost lica protiv koga se traži ekstradicija.\n“Ne može Srbija tu ništa da uradi jer proces ubrzanog izručenja zavisi od lica koje je uhapšeno i protiv koga se traži ekstradicija. Dakle, ubrzani postupak može da bude samo uz njegovu saglasnost, u suprotnom traje dosta dugo”, rekao je Petrović za RTS.\nKo je Ramuš Haradinaj\nNa njegovu inicijativu u Glođanu je formirana specijalna jedinica OVK “Crni orlovi”, kojoj se pripisuje odgovornost za mučenja i ubijanja više desetina srpskih civila, čija su tela nađena u Radonjićkom jezeru i po seoskim bunarima u opštini Dečani, navodi RTS.\nHaradinaj je po prijemu optužnice podneo ostavku na mesto kosovskog premijera i dobrovoljno se predao Tribunalu 9. marta 2005. (Agencije, RTS)\nPrethodni tekstVremenska, agro i bioprognoza, 05.01.2017.\nSledeći tekstParastos za Srbe ubijene u Kravici


RTS :: Malo vi, malo mi: Radni centar-doživotno učenje\nRTS 2 Malo vi, malo mi: Radni centar-doživotno učenje\nnedelja, 03. feb 2019, 11:00\nMalo vi, malo mi: Radni centar-doživotno učenje\nŠOSO "Milan Petrović" iz Novog Sada, za razliku od drugih ustanova tog tipa u R. Srbiji, pored obrazovanja obezbeđuje i mogućnost upošljavanja i radne terapije osobama sa invaliditetom nakon završenog perioda obrazovanja.\nNa taj način se nadomešćuje praznina i vakum koji najčešće nastaje u porodicama sa pitanjem kako i gde nakon školovanja. Ranije su u našoj zemlji postojale zaštićenje radionice ali njihovim ukidanjem mnoge osobe sa invaliditetom su otale bez te evidentne podrške kada je reč o mogućnosti zaposlenja ili terapije uz rad. To već dugi niz godina ova škola uspeva da prevaziđe otvaranjem Radno terapeutskih jedinica u kojima borave svi oni korisnici koji žele da i kroz rad nastave druženje i korisno provedu svoje vreme.\nOdgovrnost koju prema svojim sugrađanima sa specifičnim potrebama i interesovanjima pokazuje ova ustanova i grad Novi Sad bi trebalo da postanu model za čitavu našu zemlju. Ekipa RTS-a zabeležila je kako izgleda jedan radni dan korisnika radnog centra u školi "Milan Petrović" u Novom Sadu.


Нападнута прошлост Русије и Србије – спрема се здружени одговор | Јадовно 1941. – КУЛТУРА СЈЕЋАЊА\nDatum objave: subota, 22 februara, 2020\nPred Vladu Republike Srbije stiže predlog za osnivanje Instituta za očuvanje istorijskog sećanja koji je zamišljen kao zajedničko telo Rusije i Srbije. Cilj je borba protiv istorijskog revizionizma i očuvanje sećanja na ključnu ulogu sovjetskih, odnosno ruskih i srpskih vojnika u Drugom svetskom ratu. Jer, napadnuta je i prošlost Srbije i Rusije.\nInicijativa za formirnje Instituta potekla je od predsednika Državne dume Ruske federacije Vjačeslava Volodina, a prihvaćena je od strane predsednice Skupštine Republike Srbije.\nInstitut brani prošlost Srbije i Rusije\nPotpredsednik Skupštine Srbije Đorđe Milićević kaže za Spunjik da još nisu usaglašeni svi detalji oko formiranja Instituta, ali da očekuje da će ova inicijativa biti podržana u Vladi i Predsedništvu kako Srbije, tako i Rusije, i da će se ići dalje u pravcu razvijanja detalja i realizaciji.\n„Kada govorimo o reviziji sećanja nije tu reč samo o reviziji sećanja, već o opstanku jednog naroda. Smatram da je od velike važnosti i značaja za Srbiju i srpski narod, da u sve to treba uključiti i nauku kako bi se sačuvala istina o stvaranju slobodne i moderne Evrope, i da je zajednička obaveza svih nas da sačuvamo njene tekovine“, rekao je Milićević za Sputnjik.\nRevizija istorije uzela maha\nIstoričari kažu da je politička revizija istorije uzela maha i da bi formiranje ovog instituta imalo velikog smisla u naučnom odgovoru i sprečavanju falsifikata istorije Drugog svetskog rata.\nPrema rečima akademika Ljubodraga Dimića, aktuelna revizija istorije sledi političke modele i odluke i morala bi da zavredi pažnju i dobije ozbiljan naučni odgovor:\n„Ukoliko je taj Institut zamišljen kao institucija koja će nuditi naučni odgovor na političku reviziju istorije mislim da to ima puno smisla. Podjednako mislim da ukoliko to bude opet istitucija koja će da nudi političke odgovore na političku reviziju istorije, to onda smisla nema. U tom kontekstu, ovaj prvi koncept bih svesdušno podržao jer ga smatram i važnim i potrebnim, a smatram da bi ovaj drugi samo dodatno vodio nekoj politizaciji prošlosti“.\n© Sputnik / Vladimir GrebnevIstoričari smatraju da je politička revizija istorije Drugog svetskog rata uzela maha\nDimić ističe da je slika Drugog svetskog rata bitno nagrižena nekritičkom revizijom gde se ne zna ko je pobednik a ko gubitnik, ko je podneo žrtve a ko bio žrtva. Prema njegovim rečima, ukoliko Institut za očuvanje istorijskog sećanja omogući istoričarima da dođu do arhivske građe, to bi omogućilo da živimo u mnogo racionalnijem društvu.\nIstoričar Miloš Ković tvrdi da se sa naporima za revizijom istorije počelo na stogodišnjicu početka Prvog svetskog rata, i da je njihov cilj bio upravo revizija uzroka i odgovornosti za Drugi svetski rat, koji predstavlja mnogo osetljiviju temu ponajviše zbog genocida koji je počinjen u ovom ratu.\n„Poslednjih godina možemo da vidimo kako se takvi napori utrostručuju. Oni teku uporedo sa vojnim opkoljavanjem Ruske federacije. Propagandna dimenzija tog opkoljavanja umnogome podseća na antisrpsku kamanju iz devedesetih, a koja i dan danas traje. To je pokušaj da se Srbi okrive za genocid koji su sami pretrpeli. I sada se ti isti mehanizmi pokušavaju primeniti na Rusiji i na Rusima“, smatra Ković.\nNapori usmereni i na Rusiju\nTi napori prema rečima našeg sagovornika u Rusiji izazivaju ogromnu uznemirenost, jer su odbrana i trijumf nad nacifašizmom u temelju modernog nacionalnog identiteta ruskog naroda, ali i mnogih naroda koji su tada živeli u sastavu Sovjetskog saveza i borili se protiv apsolutnog zla, naci-fašizma.\nSputnik / Evgeny BiyatovPosredi su i propagandni napadi na uticaj Rusije u Drugom svetskom ratu\n„Kada su u pitanju Srbi, narod koji je tri puta doživeo genocid u dvadesetom veku- u Prvom svetskom ratu, u Drugom svetskom ratu i u ratovima u kojima je razorena Jugoslavija, u onom ratu koji se u Republici Srpskoj sa punim pravom naziva „otadžbinskim ratom“- sada taj narod optužuju za genocid. Želi se da srpsko ime, koje možda nije najleppše ime na svetu ali je časno i herojsko, postane sinonim za genocid“, dodao je sagovornik Sputnjika.\nKović je podržao inicijativu za formiranje Instituta za očuvanje istorijskog sećanja zbog potrage za punom istorijskom istinom u Drugom svetskom ratu. Dodao je da zapravo nije cilj odbrana istine, već njeno dosezanje i da ono što je do sada učeno o Drugom svetskom ratu u Srbiji ne odgovara punoj istini, i da je potrebna nauka koja neće biti sluškinja politike.\nIstoričar je naveo da bi osnivanje Instituta bio početak puta u postizanju istorijske istine i da bi udruživanje snaga sa ruskom istoriografijom bilo ogromno ohrabrenje pogotovo imajući u vidu da Srbi ni sa jednim drugim narodom u svetu nemaju toliko bliske veze kao što ih imaju sa ruskim.\n„Resursi ruske nauke su ogromni, ali ni naše ne smemo potceniti, jer naša sećanja su veoma duga. Formiranje Instituta bio bi početak puta definisanja ključnih tema srpske kulture, srpske istoriografije. To su istovremeno ključna uporišta na koja bi trebalo da se oslanja zvanični kulturni model Republike Srbije, a koji ni danas nismo izgradili“, zaključio je Ković.


U subotu 21. juna u Svinjici (županija Mehedinc), mestu isključivo naseljenom srpskim autohtonim življem, uz prisustvo predsednika Saveza Srba u Rumuniji, načelnika Zaječarskog upravnog okruga, senatora u Rumunskom Parlamentu Mariusa Balua i generalnog konzula, uspešno je održana kulturno-sportska manifestacija „Festival bratimljenja“ na kojem su učešće uzeli gosti iz Srbije (Bora,Donjeg Milanovca, Zaječara, Rgotine),Makedonije(Starog Nagoričana) i Rumunije.\nUz potpisivanje Sporazuma o bratimljenju, održani su i parada narodnih nošnji, prigodna kulturno-umetnička priredba, te sportska nadmetanja.\nManifestacija je iskorišćena i za predstavljanje tematske izložbe pod nazivom „Dunavska klisura – srpska obala – prirodna, kulturna i turistička baština Nacionalnog parka Đerdap“. Osnovna tema ove izložbe, prethodno uspešno promovisane u Temišvaru, bilo je predstavljanje prirodne, kulturne i turističke baštine JP „Nacionalni park Đerdap“.\nU obraćanjima organizatora manifestacije, predsednika Saveza Srba u Rumuniji, O. Krstića, načelnika Zaječarskog okruga V. Paunovića, senatora Balua, potpredsednika Saveza Srba za županiju Mehedinc, N. Kurića i generalnog konzula, posebno je podvučen značaj manifestacije bratimljenja za malu ali kompaktnu srpsku manjinu na prostoru Mehedinca koja je okuplja, povezuje sa maticom i doprinosi njenom uspešnom opstanku. Za promovisanje izložbe o Dunavskoj klisuri rečeno je da nesumnjivo predstavlja odličan primer dobre saradnje srpskih i rumunskih kulturnih institucija koja bi u budućnosti trebalo da donese značajne koristi kroz zajedničku promociju brojnih potencijala na širem prostoru Dunava.


Pred novi protest opozicija poručuje: Vlasti se plaše glasa naroda\nU organizaciji triju opozicionih stranaka, pokreta Samoopredeljenje, Alijanse za budućnost Kosova i Inicijative za Kosovo, u subotu će u Prištini biti održani protesti pod motom „Protiv zauzimanja države“.\nPredsednica Kosova Atifete Jahjaga, navodeći da su protesti demokratsko pravo, pozvala je „sve da osiguraju da ovi protesti prođu mirno i dostojanstveno“.\nU subotu se inače, kako su najavili organizatori, protestuje protiv poskupljenja struje, protiv državne kontrole javnog servisa - Radio-televizije Kosova, protiv uzurpacije pravosudnog sistema i protiv formiranja Asocijacije opština sa srpskom većinom.\nZahteva se i da se Trepča posebnim zakonom proglasi javnim preduzećem s posebnim statusom, kao i smene ministra pravde i predsednika Ustavnog suda Hajredina Kućija i Envera Hasanija, kao i celog rukovodstva Radio-televizije Kosova.\nTokom protesta, predviđen je marš demonstranata pored Ustavnog suda, preduzeća za distribuciju i snabdevanje strujom (KEDS), kao i pored javnog servisa - Radio-televizije Kosova.\nUpravo je i pitanje poskupljenja struje bio razlog zašto je opozicija u četvrtak bojkotovala rad Skupštine, jer njihov predlog da se ovo pitanje stavi na dnevni red nije prošao.\nPremijer Kosova Isa Mustafa i njegov prvi zamenik Hašim Tači prethodno su optužili lidere opozicije da žele da kreiraju napetu situaciju u zemlji kako bi se stvorile političke mogućnosti da dođu na vlast.\nMustafa je rekao da se problemi na Kosovu trebaju rešiti preko institucija, a ne na ulicama, dok Tači smatra da su sutrašnji protesti loša poruka uoči odluke kosovskih institucija oko formiranja Specijalnog suda za ratne zločine. On ocenjuje da se ovim protestima vrše napori da Kosovo ne uspe u tom procesu, te podsetio da se na vlast dolazi slobodnim glasom građana, a ne revolucionarnim metodama.\nLider Inicijative za Kosovo Fatmir Ljimaj izjavio je u petak da se „dva premijera – Isa Mustafa i Hašim Tači - plaše glasa naroda koji traže promene“.\nOn je kazao da su zahtevi opozicije legitimni i da su to zapravo zahtevi građana od kojih se vladajući lideri plaše i s toga upotrebljavaju preteći jezik.\n„Oni ne mogu apelovati na građane da ne izađu na proteste i zato izjavama prete. Pozivamo Vladu Kosova da odustane od pretećeg i nasilnog jezika, a dva lidera pozivamo da nauče šta je demokratija,da dignu ruke od prevara i izmišljotina i da ostave građane da slobodno izraze svoje nezadovoljstvo na ovim mirnim protestima“, kazao je Ljimaj.\nPredsednik pokreta Samoopredeljenje Visar Imeri izjavio je u petak da reakcija vladajućih lidera pokazuje njihovu paniku i da vlada plaši građane.\n„Ovi zahtevi osim što su pravedni, oni su i lako sprovodljivi i u korist su razvoja života na Kosovu. Vlada ima obavezu da služi narodu, a ne svojim ličnim interesima“, poručio je on.\nPotpredsednik Alijanse za budućnost Kosova Ahmet Isufi istakao je da su zahtevi legitimni, te je pozvao građane koji smatraju da je pravda na Kosovu ugrožena, da izađu i protestuju.\nOpozicija je obećala da se radi o mirnim protestima i pozvali su na što masovniji izlazak. Protesti će početi u 14 sati, na Trgu Zahira Pajazitija.\nPolicija Kosova je inače za protest je predvidela dodatne policijske snage i izradila operativni plan na osnovu kojeg će saobraćaj kroz centar grada biti obustavljen zbog maršute demonstranata.


Jeftini letovi iz Afganistana za Novi Zeland - Avionske karte Afganistan Novi Zeland - eSky.ba\nLetovi iz Afganistana za Novi Zeland\nPretražite letove iz Afganistana za Novi Zeland\nProvjerite najbolje ponude letova iz Afganistana za Novi Zeland\n✔ Postoje li posebne ponude za letove iz Afganistana za Novi Zeland na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Novi Zeland?\n✔ Ako rezerviram let iz Afganistana za Novi Zeland, mogu li rezervirati ujedno i smještaj?\n✔ Koje avio-kompanije nude letove iz Afganistana za Novi Zeland?\nBudite sigurni, da na eSky.ba ponuda letova iz Afganistana za Novi Zeland uključuje ne samo niskotarifne avio-kompanije, već i one koje su specijalizirane za visoki standard.


Knjaževac : Osnovano Dobrovoljno vatrogasno društvo “Gurgusovac” (Foto & Video) – Knjaževačke vesti\nHome / Edukativni Centar Knjaževac / Knjaževac : Osnovano Dobrovoljno vatrogasno društvo “Gurgusovac” (Foto & Video)\nJuče u romskom naselju u Knjaževcu počela obuka za rukovanje protivpožarnim aparatima i postupanje u slučaju požara.\nU romskim naseljima u devet opština na jugu Srbije- Brusu, Aleksincu, Gadžinom Hanu, Doljevcu, Merošini, Svrljigu, Babušnici, Beloj Palanci i Knjaževcu, krajem februara počeće obuka više desetina njihovih stanovnika za rukovanje protivpožarnim aparatima i postupanje u slučaju požara, najavio je Ljubiša Stanković iz “Yurom centra” iz Niša.\nPosredstvom Edukativnog centra Knjaževac i u “Yurom centra ” iz Niša u Knjaževcu je juče oformnjeno Udruženje građanan “Dobrovoljno vatrogasno društvo Gurgusovac” , tom prilikom je održana osnivačka skupština i proglašen upravni odbor. U romskim naseljima sve do skora nije bilo ni jednog protivpožarnog aparata. Dva takva aparata postavljena su u Romskom naselju u Knjaževcu zahvaljujući projektu „Arak tut 2“ ili „Čuvaj se 2“. Obuka mladih Roma iz oblasti zaštite od požara takodje je realizovana u okviru tog projekta čiji je cilj da unapredi bezbednost i zaštitu od požara u naseljima u kojima Romi žive. Projekat „Čuvaj se 2“ finansiraju Evropska unija, Vlada Švajcarske i Vlada Srbije putem programa Evropski progres“, a opština Knjaževac je takođe uključena u ovaj projekat, kazao je Stanković za Knjaževačke vesti.\nPredavač na jučerašnjoj obuci bio je Dimitrije Šaranac diplomirani inženjer zaštite na radu, koji je tom prilikom izjavio da je Cilj dobrovoljnog vatrogasnog društva širenje i rasprostarivanje preventivna i zaštita od požara, odnosno dizanje svesti kod ljudi o protivpožarnoj zaštiti.\nEdukaciji ljudstva o tome šta trebaju raditi u slučaju požara kako i čime treba gasiti požar ili neke druge ancidentne situacije poplave, zemljotresi, i sl..\nTom prilikom Šaranac je podsetio prisutne su svi građani u obavezi da gase požare gde god na njih naiđu.\nSledeće aktivnosti “Yurom centra” iz Niša su obučavanje ovih ljudi nakon osnivanja dobrovoljno vatrogasno drusvo je da postanu ispitani vatrogasci nakon čega će dobili sertifikate Vatrogasnog saveza Srbije, gde bi svi polaznici trbali bili licencirani vatrogasci koji mogu samostalno da gase požare.\nDobrovoljni vatrogasci kao i vatrogasci u svetu su veoma poštovani nego što su u Srbiji.Imamo primer Slovenije gde su vatrogasci veoma cenjeni dok je Slovenija vodeća zemlja u Evropi što se tiče protivpožarne zaštitte i dobrovoljnih vatrogasnih drušva.\nU Sloveniji ima veoma malo profesionalih vatrogasaca, a većinu požara gase upravo vatrogasci dobrovoljci u vanrednim situacijama.U sloveniji je čast i ponos biti Vatrogasac , a postoji veći broj fondova iz kojih se finansiraju dobrovoljna vatrogasna drušva.\nBozin Simić predsednik Udruženja Roma Đurđevdan iz Knjaževca naglašava da Udruženje Roma čiji je predsednik podržava osnivanje dobrovoljnog vatrogasnog drušva kao i sve radnje oko prevencije požara u romskim naseljima uKnjaževcu.\nSledeći korak je nastavak obuke kao i praktična primena upotrebe aparata za gašenje požara\nPrevious: Uhapšen Knjaževčanin : Ukrao torbu sa novcem platnom karticom i digitalnom kamerom\nNext: 22. Domijada u Knjaževcu


TI BiH Akademija za političko osnaživanje žena sutra u Bihaću - Transparency International B&H\nTI BiH Akademija za političko osnaživanje žena sutra u Bihaću\nPolaznice će imati priliku da se upoznaju sa praktičnim vještinama iz oblasti liderstva, te učešćem i predstavljanjem žena u bh. politici, a posebno će biti obrađene teme koje ukazuju na značaj transparentnosti, integriteta i odgovornosti u politici\nBanja Luka, 21.01.2018. – Sutra u Bihaću sa radom počinje TI BiH Akademija za političko osnaživanje žena u okviru koje će se obraditi sljedeće teme: Uloga transparentnosti i odgovornosti u savremenoj politici, Učešće i predstavljanje žena u politici u BiH i Gender i korupcija.\nPolaznice Akademije će imati priliku da se upoznaju sa praktičnim vještinama iz oblasti liderstva, učešćem i ulogom žena u bh.politici, a posebno će biti obrađene teme koje ukazuju na značaj transparentnosti i odgovorosti u politici. Ranije su u sklopu TI BiH Akademije održane tri radionice, i to u Istočnom Sarajavu, Bijeljini i Zenici, te će se poslije radionice u Bihaću, najaktivnije polaznice još jednom okupiti na završnoj radionici u Banjaluci. Akademija je podržana od strane Ambasada SAD u Bosni i Hercegovini.\nAkademija će se održati 22. i 23. januara sa početkom u 09:00 časova u Amfiteatru Ekonomskog fakulteta Univerziteta u Bihaću, na adresi Pape Ivana Pavla II 2.\nNajava za medije i dnevni red 21.1.2018.


Kinezi otkupljuju pileće meso iz jagodinske kompanije „Food star“(bivša Winners company) !!!\nIzvor,foto : D. Marković\nU prisustvu ambasadora Narodne Republike Kine u Srbiji Li Mančanga i predsednika Skupštine grada Jagodine Dragana Markovića Palme, kompanija „Food star“ iz Jagodine (bivši Winners company), potpisala je sa kineskom kompanijom „Golden sea pearl“ Ugovor o izvozu pilećeg mesa u Kinu, tačnije 50 tona mesečno krila, nogica i želuca.\nKako je najavila predstavnica te kineske kompanije, oni će u drugoj fazi otkupiti kompletnu proizvodnju ove jagodinske kompanije, a kako je rečeno, sledi i potpisivanje Ugovora sa jagodinskim „Agroživom“, takođe o izvozu pilećeg mesa iz Jagodine u Kinu. Predsednik Skupštine grada Jagodine Dragan Marković Palma zahvalio je kineskom ambasadoru Li Mančangu što je na jagodinsko tržište doveo jednu od najvećih kineskih kompanija u toj oblasti.\n„Kada uporedimo današnje vreme u Srbiji sa nekim prošlim vremenima, onda vidimo da su oni koji su se nekada bavili politikom i bili vlast u Srbiji, prodavali dobrostojeće fabrike, a današnja vlast na čelu sa predsednikom Vučićem prodaje proizvode iz Srbije. Mi smo iskoristili posetu predsednika Vučića Kini, koji je razgovarao sa predsednikom Kine Si Đinpingom i više kineskih kompanija. Predsednik Si je dao zeleno svetlo kineskim kompanijama da sarađuju sa Srbijom. Mi moramo da iskoristimo to prijateljstvo sa Kinom i da ne čekamo samo na predsednika Srbije, ministra inostranih poslova i na ministra trgovine, već da svi gradovi i opštine vide šta mogu sami da urade.\nMogućnost je stvorena, a na nama je da iskoristimo prednosti koje Srbija ima u odnosima sa Kinom“ , rekao je Marković.\nAmbasador Li Mančang je istakao da se zahvaljuje, kako je rekao prijatelju Draganu Markoviću što je jedna kineska kompanija potpisala ugovor sa kompanijom iz Jagodine svetskog nivoa po kvalitetu. „To je prvi korak i kako je Palma rekao sada je velika šansa da krenemo u saradnju“ rekao je Li.\nVlasnik kompanije „Food star“ iz Jagodine Dragoslav Milisavljević rekao je da će njegova kompanija zbog ugovora sa kineskom kompanijom udvostručiti proizvodnju koja je sada 50 000 klanja mesečno.


Veliki broj prijava za izgradnju 317 mini hidroelektrana | EurActiv Srbija\nVeliki broj prijava za izgradnju 317 mini hidroelektrana\nObjavljeno : 10.04.2013.\t Tweet\nNa javni poziv za izgradnju 317 mini hidroelektrana stiglo je 1.380 prijava investitora, rekla je 10. aprila ministarka energetike, razvoja i zaštite životne sredine Srbije Zorana Mihajlović. To nije konačan broj, pošto se u narednih sedam dana očekuje da stignu prijave koje se poslate poštom. Rang-liste će biti formirane polovinom maja, a Mihajlovićeva je najavila još takvih javnih poziva.\n"Prijavilo se više investitora nego što smo očekivali. Samo za područje Surdulice 138, a za područje Vlasotinca oko 40", rekla je Mihajlović na promociji Projekta eko-turizma i zaštite životne sredine Vlasinskog jezera.\nU narednih sedam dana očekuje se još prijava poslatih poštom, a sredinom maja biće formirane rang-liste. Potencijalni investitori će potom biti obavešteni o mogućnosti da sklope ugovor o izgradnji sa lokalnim samoupravama.\nMinistarka očekuje da će 317 tih mini-hidroelektarana biti izgrađeno do 2015. odnosno 2016. godine.\nNajavila je da će biti još takvih javnih poziva i da se namerava da se još smanji broj dokumenata potrebnih za izgradnju hidroelektrana.\nPotencijal malih vodotokova, na kojima se mogu graditi male hidroelektrane, iznosi oko 0,4 miliona ten - ili 3% od ukupnog potencijala obnovljivih izvora u Srbiji.\nProcenjuje se da bi, kada bi se taj potencijal iskoristio, moglo da se proizvede oko 4,7% od ukupne proizvodnje električne energije Srbiji i oko 15% godišnje ukupne proizvodnje električne energije u hidroelektranama koja iznosi oko 10.000 gigavat-sati.\nMihajlovićeva je 19. februara rekla da je plan Ministarstva da se broj potrebnih dozvola za izgradnju hidroelektrana smanji sa 27 na pet da se ne bi dešavalo da investitori čekaju po dve godine za prikupljanje potrebne dokumentacije.\nOna je tada najavila da će investitorima koji ne budu počeli gradnju godinu i po od dobijanja energetske dozvole ili saglasnosti biti oduzeta dozvola, kao što je i predviđeno izmenama Zakona o energetici.\nMinistarstvo energetike Srbije objavilo je 19. februara javni poziv za dodelu saglasnosti i energetskih dozvola za izgradnju mini hidroelektrana na 317 lokacija u Srbiji, a tender je zatvoren 5. aprila ove godine.\nAko se iskoristi potencijal na svih 317 mesta, biće izgrađene mini hidroelektrane ukupne snage 110 megavata (MW) koje bi trebalo da proizvode 400 gigavat (GW) sati električne energije godišnje.\nU roku od osam dana po objavljivanju liste potencijalnih investitora biće potpisan trojni memorandum o razumevanju investitora, Ministarstva energetike i lokalne samouprave za svaku pojedinačnu lokaciju.\nTim memorandumom biće određen okvirni rok od šest meseci u kojem investitor treba da pokrene postupak i obezbedi neophodna pravna akta za dobijanje energetske dozvole za hidroelektrane snage veće od jednog megavata, odnosno saglasnosti za objekte manje snage.\nSva struja proizvedena u hidroelektranama koje su predmet javnog poziva, iskazivaće se u energetskom bilansu Srbije i uračunavaće se za ostvarenje nacionalnog cilja za povećanje udela energije iz obnovljivih izvora u ukupnoj potrošnji na 27% do 2020. godine.\n: Naknada za obnovljive izvore energije na računima za mart\n: Uskoro jedinstveni šalter za investitore u obnovljive izvore energije\n: Objavljen poziv za izgradnju 317 mini hidroelektrana\n: Usvojena nova uredba o fid-in tarifama\n: Mini hidroelektrane mogu da proizvedu 4,7% struje\n: Obnovljivi izvori energije - energetska budućnost


Bosch MSM2610B mikser cena, cene Srbija, prodaja Beograd Novi Sad Niš\nBosch MSM2610B mikser cene\nBosch MSM 2610B... specifikacija\nEPonuda nije internet prodavnica već Vam omogućava da brzo i lako nađete Bosch MSM2610B mikser po najjeftinijoj ceni. Naš cilj je da kupci budu što bolje informisani o ponudi Bosch mikser MSM2610B na tržištu Srbije. Vrlo lako nalazite željeni proizvod za kategoriju Mikseri cene, ne morate da lutate od sajta do sajta za Bosch Mikseri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bosch MSM2610B mikser sa PRODAVCEM. EPonuda ne može da garantuje potpunu tačnost specifikacije i slika za Bosch MSM2610B mikser. Pre kupovine, podatke za Bosch mikser MSM2610B proverite na sajtu PROIZVOĐAČA.


Foto: Memphis Grizzlies / screenshot\nSrpski košarkaš Marko Gudurić potpisao je višegodišnji ugovor sa Memfis Grizlisima, saopštila je NBA ekipa.\nGudurić, koji je prethodne dve sezone nosio Fenerbahčea, u sredu je i zvanično stavio paraf na ugovor.\nDvadesetčetvorogodišnji košarkaš dodatno će pojačati bekovsku liniju Memfisa, koji će sledeće sezone za cilj imati razvoj mladih košarkaša, što je idealna situacija za srpskog košarkaša.\nNa predstavljanju je imao kratku poruku:\n- Konačno sam uspeo. Ostvario sam san - rekao je Gudura.\nReprezentativac Srbije je dete Crvene zvezde, a od 2017. igrao je u Fenerbahčeu. Prošle godine je osvojio takmičenje u šutiranju za tri poena na turskom Ol-staru, dok je s Fenerom doživeo neuspeh na Fajnal-foru i u finalu TBL lige.\nGudurić je ovako šesti srpski košarkaš koji će naredne sezone igrati NBA – tu su još Nikola Jokić (Denver), Bogdan Bogdanović (Sakramento), Nemanja Bjelica (Sakramento), Boban Marjanović (Dalas) i Alen Smailagić (Golden Stejt).


Nemačka sajber agencija se pravda zbog propusta\nNemačka agencija za sajber obranu BSI danas je saopštila da je početkom decembra jedan poslanik izvestio o sumnjivim aktivnostima na privatnim mejlovima i nalozima na društvenim mrežama poslanika, ali da to nisu mogli da povežu sa drugim zloupotrebama podataka sve do ove sedmice.\n"Samo sa saznanjem o objavljivanju podataka putem Tviter naloga 'GOd' 3. januara 2019, BSI je mogla daljom analizom 4. januara 2019. da poveže ovaj slučaj i preostala četiri o kojima smo bili obavešteni u 2018. godini", saopštila je agencija, prenosi Rojters.\nPrethodno je AP izvestio da se nemačka agencija za informacione tehnologije nalazi se meti kritika nakon što je u javnost procurelo na stotine privatnih informacija političara i javnih ličnosti. Kako je američka agencija prenela, nekoliko nemačkih poslanika danas je kritikovalo ovu agenciju zbog očiglednog propusta da obavesti o tome političare čiji su privatni podaci postali javni.\n"MOŽDA NAJVEĆI HAKERSKI NAPAD U ISTORIJI" U javnost procurele privatne informacije nemačkih političara i javnih ličnosti\nŠef kancelarije za Informacionu bezbednost Nemačke Arne Šenbom kazao je da je ta agencija bila upoznata sa postavljanjem na internet hakovanih podataka pojedinaca u decembru, a da se tek u utorak pojavila ogromna količina tih informacija.\nPoslanik Socijaldemokratske partije (SDP) Jens Zimerman kazao je za dnevnik Handelsblat da je bilo "izuzetno nezadovoljavajuće" to što su neki poslanici za to saznali samo iz medija.\nVlasti istražuju kako i ko je pribavio te podatke među kojima su privatne adrese, brojevi telefona, zapisi dopisivanja, brojevi kreditnih kartica, navodi agencija.\nNemački dnevnik "Bild" preneo je u petak da su nepoznati hakeri ukrali milione podataka nemačkih političara, novinara i poznatih ličnosti, ističući da je ovo možda najveći hakerski napad u dosadašnjoj istoriji Nemačke.\nNemačka policija pretresla stan "svedoka" sajber napada\nSAJBER NAPAD U ITALIJI Hakovano stotine hiljada naloga, neki pripadaju i ZVANIČNICIMA\nVozač "pasata" udario devojku i POBEGAO SA MESTA NESREĆE, ubrzo pronađen i uhapšen


pomoćnik ministra za finansije i budžet\nTelefon: +387 33 286 600; mob:061 550-741\nSektor za finansije i budžet priprema smjernice, planove i programe koji se odnose na finansiranje ukupnog sistema odbrane, čiju osnovu čini programiranje, budžetiranje i izvršenje budžeta.\nSektor priprema procedure i standarde koji trebaju biti implementirani u okviru ukupnog materijalno - finansijskog poslovanja Ministarstva odbrane BiH i Oružanih snaga BiH, u skladu sa važećim zakonskim propisima, računovodstvenim standardima, te programima kompatibilnim sa NATO-m.\nSektor za finansije i budžet sastoji se od sljedećih unutarnjih organizacijskih jedinica:\nOdsjek za program i budžet\nPlanira i organizuje sistem planiranja, programiranja, budžetiranja i izvršenja budžeta (SPPBI) u Ministarstvu odbrane BiH i Oružanim snagama BiH, razvija, implementira i nadgleda procedure PPBI, obavlja stručne poslove na organizaciji izrade, razmatranja, donošenja i odobravanja višegodišnjih programa i godišnjeg budžeta odbrane.\nOdsjek za materijalno - finansijsko poslovanje\nVrši stručne analize o ekonomičnosti i racionalnosti u raspolaganju sredstvima Ministarstva odbrane BiH i Oružanih snaga BiH, učestvuje u izradi metodologija (klasifikacija, nomenklatura i sl.) za materijalno poslovanje u Ministarstvu odbrane BiH i Oružanim snagama BiH, izrađuje i učestvuje u izradi analitičkih, informativnih i drugih materijala u okviru propisane metodologije.\nOdsjek za obračun plaća i naknada\nNadležan za zakonsku provedbu obračuna plaća i naknada za uposlene u Ministarstvu odbrane BiH i Oružanim snagama BiH.\nPravilnik o finansijskom i materijalnom poslovanju (bosanski jezik)\nKoncept i procedure Sistema planiranja, programiranja, budžetiranja i izvršenja (SPPBI) (bosanski jezik)\nOdluka o standardnim operativnim procedurama stavaranja obaveza i unosa podataka putem ISFU u Glavnu knjigu trezora (bosanski jezik)\nUputstvo o popisu (inventarisanju) (bosanski jezik)\nPolitika Sistema Internih Kontrola\nPravilnik o internoj kontroli MO i OSBIH\nBudžet Ministarstva odbrane BiH za 2014. godinu\nOdluka o standardnim operativnim procedurama blagajničkog poslovanja u MO i OS BiH\nUputstvo o knjigovodstvu i evidenciji u Ministarstvu odbrane i Oružanim snagama Bosne i Hercegovine\nIzvještaj o izvršenju budžeta za 2017. godinu\nGodišnji izvještaj o izvršenju budžeta za 2016. godnu\nRealizovan ciklus obuke na temu: „Odbrambeno planiranje, programiranje i budžetiranje“


Održana javna rasprava o Nacrtu budžeta za 2016. godinu | Banjaluka.net\nPitanja komunalne infrastrukture u gradu, probematika invalidnih lica i oblast kulture dominirali su tokom rasprave kojoj su prisustvovali predstavnici mjesnih zajednica: Petrićevac, Dragočaj, Priječani, Lauš, Ada, Starčevica, Rekavice II, Kuljani, Rosulje, Kola, te odbornici i predsjednik Skupštine grada i predstavnici Gradske uprave.\nSvoje komentare na predstavljeni dokument iznijeli su i predstavnici udruženja građana i javnih preduzeća.\nNačelnik Odjeljenja za komunalne i stambene poslove i poslove saobraćaja, Zoran Novaković rekao je da sve što su građani tražili treba, ali je problem u nedostaku novca.\n-Problem su pare, jer za sve iznesene probleme treba oko 20 godišnjih budžeta i za to moramo da imamo više razumijevanja, kao i pri određivanju prioriteta, a cilj javnih rasprava je da dođemo da kvalitenih prijedloga – rekao je Novaković.\nOn je naglasio da će po usvojenom budžetu, biti urađeni programi iz oblasti komunalne infrastrukture, i to Program zajedničke komunalne potrošnje i Program uređenja građevinskog zemljišta kojima će biti precizirani radovi na infrastrukturi, izgradnji, rekonstrukciji i održavanju.\nPodsjećamo građane da javna rasprava o Nacrtu budžeta traje do 4. decembra i da svoje prijedloge mogu uputiti i elektronskom poštom na adresu:[email protected]


Hladnjača za uginulu stoku u aprilu\nObjavljeno 18.03.2015. u 09h\nZbog problema sa odnošenjem leševa životinja zrenjaninsko Javno komunalno preduzeće „Čistoća i zelenilo“ raspisalo je pre pet dana tender za javnu nabavku rashladne komore za smeštaj sporednih proizvoda životinjskog porekla.\nPrema rečima Načelnika odeljenja komunalne policije, inspekcijsko-nadzornih poslova i vanrednih situacija u Gradskoj upravi Zrenjanina Igora Virijevića, novom hladnjačom rešiće se problem građana sa odnošenjem životinjskog otpada, koji je stajao i po nedelju dana u dvorištima.\n– Pre svega će pomoći stočarima, koji su imali strašnih problema. Nova hladnjača će imati kapacitet od deset tona, a u vanrednim uslovima moći će da primi i do 20 tona otpadnog materijala, rekao je Virijević za RTV.\nOn je dodao da je u Čistoći dobio uveravanje da će hladnjača biti postavljena u aprilu. Kako je rekao, u proces se uključilo i resorno ministarstvo, koje je dalo preporuke i savete o uslovima koje je trebalo ispuniti.\nIzvor: RTV/Maja Živanović Foto: RTV/MartinMartinov\nTagovi:hladnjača, leševi životinja\nNova investicija – izgradnja hladnjače u Industrijskoj zoni „Severozapad – Elemir“


Mehmed Adrović: MILO Đukanović je ispunio sve što je obećao Petnjici... (foto, video) - IBALKAN\nNi odlazak pojedinih članova nije pokolebao građane…. “Nakon završetka izbora ne smije biti poraženih, naša ruka saradnje je otvorena za sve političke subjekte koji misle dobro Petnjici i Crnoj Gori”\nPETNJICA: Crna Gora, Zanimljivosti, vijesti, ponedeljak, 06.12.2021… 20.52…Mehmed Adrović: MILO Đukanović je ispunio sve što je obećao Petnjici…\n“Na lokalnim izborima građani Petnjice su većinskom podrškom listi naše partije iskazali poštovanje prema našem prethodnom radu i prema predsjedniku Đukanoviću. Izborni rezultat je pokazao da je naš program najrealnija i najbolja opcija za nastavak razvoja našeg grada. Posebno nas raduje što ni odlazak pojedinih članova naše partije na druge liste nije pokolebao građane da nam daju ovako veliku podršku”, istakao je Adrović.\nOn je dodao da “Petnjičane nijesu mogli prevariti oni politički subjekti koji su obećavali brda i doline kako bi pridobili njihove glasove da vode naš grad stramputicom kao što danas vode Crnu Goru”.\nČitaj još: LIJEK U KUĆI: Biljke koje TJERAJU VIRUSE i ČISTE VAZDUH, trebalo bi da ih imate u sobama... (foto)\n“Nakon završetka izbora ne smije biti poraženih, naša ruka saradnje je otvorena za sve političke subjekte koji misle dobro Petnjici i Crnoj Gori. Nemamo vremena za slavlje, moramo da nastavimo da razvljamo naš grad kako bi se stvorili što bolji uslovi za život i ostanak građana u Petnjici…\nPosebno sam ponosan što sam predsjednik Opštinskog odbora Petnjica koji čine vrijedni ljudi koji drže datu riječ. Ovu priliku koristim da se posebno zahvalim predsjedniku naše partije Milu Đukanoviću bez koga svi naši uspjesi i dobijanje statusa opštine, ne bi bili mogući”, rekao je Mehmed Adrović…\nČitaj još: PLJEVLJA: Nema dokaza za tvrdnje da je HARIS Đurđević „BATINAŠ“


Doktori vas preklinju da NIKAKO ne nosite mobilni telefon sa sobom kada idete u toalet iz OVOG opasnog razloga - Fokuzz\nDoktori vas preklinju da NIKAKO ne nosite mobilni telefon sa sobom kada idete u toalet iz OVOG opasnog razloga\nU poslednjih 10 godina, ljudi su postali sve više privrženiji mobilnim telefonima i teško se odvajaju od njih, pa čak i kad treba da obave fiziološke potrebe. Nošenje telefona u kupatilo može da bude opasno, kažu doktori, a pogledajte i zašto.\nVećini nas se desi da zaboravimo telefon u zadnjem džepu i da se kasno setimo kad smo već u kupatilu. Ovo se često dešava skoro svima\nTreba obratiti pažnju na to da ne budete previše povezani sa svojim telefonom, da ga čak nosite i u kupatilo. Doktor Čarls Gerba i Keli Rejnold, oboje eksperti za mikrobe, kažu da je nošenje telefona u kupatilo siguran način da se razbolite\nNije tajna da su kupatila puna bakterija. "Svi toaleti su prekriveni klicama i patogenima, većinom od fekalnih materija", kaže doktor Gerba\nČak i sa najviše truda da ga očistite, nikada nećete uspeti da u potpunosti uklonite sve bakterije i bacile. Ako koristite javni toalet, šanse za zarazom su još veće\nDrugim rečima, bilo koje kupatilo u koje uđete je puno mikroba i klica. Zbog toga treba prati ruke svaki put kada izađete i samim tim nikako ne treba nositi telefon unutra\nNe samo da je ovaj prostor pun klica, već se one mogu neverovatno brzo proširiti na vaš telefon. Sa telefona nakon toga mogu lako da pređu na vaše lice i ruke\nIz studije sprovedene 2013. godine, otkriveno je da su pametni telefoni i ekrani tableta zaraženiji od same toaletne šolje. Pomislite samo, kada prislonite telefon na uvo blizu usana dok razgovarate, vi dodirujete mobilni telefon - što je praktično recept za bolest\nKlice koje pokupite sa telefona su vrlo opasne, posebno one iz toaleta. Vaš telefon lako može da pokupi vrlo štetne bakterije kao što su ešerihija koli, klostridijum dificilnu infekciju i norovirus\nSve ove bakterije mogu da izazovu ozbiljne stomačne i probavne probleme ako uđu u vaš sistem. Takođe su veoma zarazne i mogu se preneti na vašu porodicu ili prijatelje\nNije bitno koliko vam je čisto kupatilo, ne unosite telefon sa sobom. "Kada pustite vodu u toaletu, stvara se "oblak" u vazduhu prepun bakterija koji se širi skoro 2 metra u svim pravcima i može se rešiti samo ako poklopite šolju", kaže doktorka Rejnolds


Ćosić tvrdi da tender od pola miliona maraka nije namješten\nNačelnik Istočnog Novog Sarajeva negira optužbe iz SDS-a\nNačelnik općine Istočno Novo Sarajevo Ljubiša Ćosić (SNSD) potvrdio je za „Dnevni avaz“ da tender za dogradnju Doma zdravlja Istočno Novo Sarajevo nije namješten te da se sve radi prema zakonskim procedurama. Na taj način Ćosić je odgovorio na optužbe odbornika opozicionog SDS-a u Skupštini općine, koji su načelnika optužili za nezakonitosti.\nOn je istakao da su plasirane neistine o njegovom radu te da tender nije vrijedan pola miliona KM, već da je njegova ukupna vrijednost oko 389.000 maraka.\n- Dogradnja prve faze ovog objekta ugovorena je na osnovu sporazuma postignutog između opština Istočna Ilidža i Istočno Novo Sarajevo, Doma zdravlja i „Apoteka“ Istočno Sarajevo. Na osnovu toga formirana je Komisija za javnu nabavku i nju su činili predstavnici svih ugovorenih strana. Da su optužbe odbornika SDS-a netačne, govori i to da je načelnik općine Istočna Ilidža iz te stranke - kazao nam je Ćosić.\nPrema njegovim riječima, šest ponuđača je dostavilo ponude, od toga jedan nije ispunjavao uvjete tenderske dokumentacije, a od ostalih prvi na rang-listi bio je “Marvel”. Istakao je da se nijedna firma ponuđač koja nije prošla na tenderu nije žalila.


Srpski vozač zbog sudara kraj Praga uhapšen i preti mu zatvor - Izazov\nNovi magazin 9. septembra 2019. 14:35\nVozač kamiona preduzeća iz Preševa koji je u petak ostao da stoji između rampi na pružnom prelazu kraj Praga dok u kamion nije udario putnički voz a osmoro ljudi povređeno, uhapšen je i ostaće do suđenja u zatvoru, a zbog ugrožavanja javne bezbednosti i visoke štete od 1,4 miliona evra preti mu kazna do osam godina zatvora.\nSud u Pragu je u nedelju odlučio da 68-godišnji vozač kamiona, koji je smešten u pritvor još u petak nakon pregleda u bolnici, ostane i dalje u zatvoru a policija ga ja optužila za krivična dela ugrožavanja bezbednosti bez umišljaja i štetu zbog toga što je voz iskočio pri sudaru iz šina, koja je procenjena za sada na 1,4 miliona evra.\n„Za to mu preti kazna do osam godina zatvora. Do sada se nija izjasnio zašto je ostao da stoji između spuštenih rampi i nije se sklonio sa prelaza“, kazala je danas češkoj agenciji ČTK protparol češke policije Eva Kropačova.\nČeška železnička inspekcija saopštila je da je prošlog petka prepodne kamion sa srpskim registarskim tablicama ušao na železnički prelaz u mestu Uhžinjeves kraj Praga uprkos signalu da se rampe spuštaju i zatim, kada su se spustile ostao dva minuta da stoji, ne pokušavajući da skloni kamion, dok u njega nije udario putnički voz.\nVozovi na toj vrlo prometnoj pruzi saobraćaće do petka ove sedmice samo jednim kolosekom.\nČeški mediji upozorili su povodom te saobraćajne nesreće da nije neuobičajeno da vozilo ostane između spuštenih rampi ali da češki vozači imaju uputstvo da nastoje da ih probiju i sklone se sa prelaza jer su rampe od lakog materijala.


Vitezovi vina u Srbiji - vino.rs\npetak, 24 februar 2012 11:28\nSvetski kongres udruženja vinskih vitezova održaće se u Srbiji od 31. maja do 6. juna.\nNa kongresu koji se ove godine održava 47. put, čiji je organizator Udruženje Evropski vinski vitezovi "Sveti Georgije" iz Novog Sada, učestvovaće više od 150 vinara iz celog sveta. Inače, ovo je prvi put da se ovaj događaj organizuje u nekoj državi jugoistočne Evrope.\n"Mi smo prošle godine postali članovi Svetskog udruženja, a posle samo godinu dana uspeli smo da dobijemo organizaciju kongresa", kaže Aleksandar Kojić, predsednik Udruženja Evropski vinski vitezovi "Sveti Georgije".\nOtvaranje je zakazano za 1. jun u Novom Sadu, gde će učesnici provesti dva naredna dana. Kongres se zatim seli u Beograd, gde će 3. juna u Svečanoj sali Beogradskog univerziteta biti održano predavanje o vinima u Srbiji.\nDo kraja kongresa za učesnike će biti organizovane jednodnevne posete Topoli, odnosno Oplencu i kraljevom podrumu, te Vršačkim vinogradima.


Počelo prijavljivanje za vakcinisanje: Telefoni se usijali, registracija u nekim ambulantama nije bila moguća - Glas Srpske\nPočelo prijavljivanje za vakcinisanje: Telefoni se usijali, registracija u nekim ambulantama nije bila moguća\nDanijela Bajić 11.03.2021 13:30\nBANjALUKA - Telefoni domova zdravlja širom Srpske "usijani" su od poziva stanovnika starijih od 65 godina koji žele da se prijave za besplatnu vakcinu protiv virusa korona, ali u pojedinim ambulantama jutros registracija nije bila moguća.\nPojedini Banjalučani žalili su se da im je, kada su u jutarnjim časovim a pozvali ambulantu u kojoj su registrovani, rečeno da se ne mogu registrovati, a ima i onih koji navode da im se niko ne javlja na telefonske pozive. U Prijedoru će registracija biti moguća od sutra.\nMeđu onima koji nisu mogli da se prijave za vakcinaciju su i Banjalučani registrovani u ambulanti porodične medicine u banjalučkom naselju Lauš. U ovoj ambulanti su kazali da njihovi telefoni neprestano zvone ali da sa prijavama nisu bili počeli, jer do tog trenutka na njihovu adresu još nije bilo stiglo pismeno obavještenje Doma zdravlja Banjaluka.\nU banjalučkom Domu zdravlja kažu da su jutros poslali hitan dopis svim ambulantama na području grada o početku prijavljivanja za vakcinaciju, a kažu da je interesovanje ogromno te da zaposleni ne mogu stići da se jave na sve pozive te pozivaju na strpljenje.\nDom zdravlja Prijedor saopštio je da će od sutra biti aktivan broj telefona za prijave za vakcinaciju protiv virusa korona za lica starija od 65 godina. Ova kategorija stanovništva može se prijaviti za besplatnu vakcinaciju od sutra, radnim danom od 7.30 do 15.00 časova. Stanovnike koji na ovaj način izraze interesovanje, iz Doma zdravlja Prijedor u narednom periodu će pozivati i pružati informacije o mjestu i vremenu vakcinacije.\nInteresovanje za bepslatnu vakcinu od samog jutra vlada i na područuju Hercegovine. Epidemiolog Doma zdravlja Trebinje Jelena Durić istakla je da telefoni neprestano zvone.\n- Veoma nas raduje što je interesovanje starijih od 65 godina u Srpskoj ovako veliko. Nadamo se da će ostati takvo i narednih dana – istakla je Durćeva.\nMinistarstvo zdravlja i socijalne zaštite Republike Srpske i Institut za javno zdravstvo Republike Srpske pozvali su lica starija od 65 godina sa mjestom prebivališta u Republici Srpskoj da iskoriste pravo na besplatnu i dobrovoljnu vakcinaciju protiv kovida- 19.\nPomenuta lica koja žele da ostvare mogućnost da se se kroz imunizaciju zaštite, radi evidentiranja od danas treba da se jave svojim timovima porodične medicine.\nPrikupljene podatke o licima zainteresovanim za vakcinaciju timovi porodične medicine će svrstati u kategorije lica od 65 do 74 godina, od 75 do 84 godina, te 85 godina i više, a vakcinacija će biti organizovana u nadležnom domu zdravlja, u skladu sa uputstvom Instituta za javno zdravstvo Republike Srpske.\nVakcinacija za lica registrovana u privatnim timovima porodične medicine će biti organizovana u domu zdravlja u gradu/opštini u kojem se privatna ambulanta nalazi, na način da privatna ambulanta porodične medicine prikupi podatke građana koji se shodno ovom pozivu prijave i dostavi ih nadležnom domu zdravlja.\nOčekuje se da domovi zdravlja prihvate i prijave lica koja nisu registrovana u timovima porodične medicine u Republici Srpskoj, ali imaju prebivalište na teritoriji opštine ili grada za koju je dom zdravlja nadležan.\nStanovnici koji na ovaj način izraze interesovanje za vakcinaciju, u narednom periodu biće pozivani na vakcinaciju od strane nadležnog doma zdravlja.\nO svemu navadenom, Ministarstvo zdravlja i socijalne zaštite Republike Srpske je dostavilo zvaničnu instrukciju domovima zdravlja i privatnim ambulantama porodične medicine u Republici Srpskoj.\nDirektor doma zdravlja u Bijeljini Danijela Đukin kaže da ih je do 11 časova više od 200 sugrađana starijih od 65 godina pozvalo da se prijavi za vakcinaciju.\n- Interesovanje za vakcinu je ogromno. Čim završimo sa vakcinacijom zdravstvenih radnika i korisnika stračkih domova, odnosno od sutra počećemo sa vakcinacijom ljudi starijih od 65 godina, jer je mnogo naših radnika vakcinu primilo u Srbiji – kazala je Đukin.


Atrijum Apartmani - Trinity Boat Tours by Atrijum Apartmani - Issuu\nAtrijum Apartmani - Trinity Boat Tours\nwww.atrijum-apartmani.com 22. septembra 122A, Kladovo +381 61 200 5757\nNAŠA VIZIJA SMEŠTAJA U KLADOVU Bilo da je razlog Vaše posete Kladovu turističke ili poslovne prirode, naša lokacija u samom gradu je na idealnom mestu. Dovoljno daleko od centra (1.200 m) kako biste imali svoj mir u blizini jednog od gradskih parkova, a na samo 500 m od gradske plaže, marketa ili pekare. Obezbeđen je i parking sa video nadzorom. Osim garantovano kvalitetnog odmora koji ćete sebi obezbediti odabirom Atrijum Apartmana u Kladovu, krstarenje Djerdapskom klisurom turističkim brodićem, Trinity Boat Tours, učiniće Vaš boravak u Kladovu nezaboravnim. Naši smeštajni kapaciteti od 63 ležaja omogućavaju organizovanje manjih seminara i poslovnih sastanaka.\nOno što nas izdvaja od drugih privatnih objekata za smeštaj u Kladovu je činjenica da kod nas dobijate usluge hotelskog kvaliteta (dnevno sredjivanje soba, usluge recepcije, pranje, sušenje i peglanje veša...), po dosta povoljnijim cenama od hotelskih. Jedino što naš objekat za smeštaj ne poseduje je restoran, ali zato imamo odličnu saradnju sa najboljim restoranima u gradu, tako da veoma lako možemo da organizujemo dostavu hrane ili da izvršimo rezervaciju u Vaše ime. Naš primarni cilj je da Vam obezbedimo prijatan odmor i vrhunsku uslugu, kao i da pomognemo u organizaciji svih Vaših turističkih ili poslovnih potreba.\nVAŠA IDEALNA LOKACIJA ZA OTKRIVANJE LEPOTA ISTOČNE SRBIJE Samo Kladovo i okolina je prebogata kulturno-istorijskim spomenicima i prirodnim lepotama koje morate da posetite. Od prvog Geo-parka u Srbiji, Nacionalnog parka Đerdap, preko prvog stalnog naselja u Evropi - Lepenskog Vira sve do značajnih arheoloških nalazišta brojnih drevnih kultura, istočna Srbija je jedan od najlepših regiona Evrope. Sve veći broj turista iz celog sveta otkriva mističnu lepotu ovog dela Srbije. Osim modernog smeštaja nudimo i organizovanje tura i krstarenja Dunavom.\nTRINITY BOAT TOURS Trinity boat tours je pionir i lider u oblasti turističkih obilazaka znamenitosti Đerdapske klisure sa Dunava. Nacionalni Park Đerdap smatra se jednim od najlepših i najvećih parkova Evrope. Potpun doživljaj lepote i monumentalnosti ove destinacije moguć je jedino sa vode. Profesionalno i ljubazno osoblje učiniće Vašu vožnju Dunavom nezaboravnom, i pružiti sve potrebne informacije u vezi brojnih atrakcija koje ćete tokom jednoipočasovne vožnje obići. TRINITY BOAT je namenski turistički čamac, veoma bezbedan i udoban, prelepog dizajna, kapaciteta 12 putnika. Namena mu je krstarenje Đerdapskom klisurom.\nTokom krstarenja imaćete priliku da vidite jedinstvene lokacije na Dunavu. Trajanova tabla - natpis uklesan u steni pored Dunava u Đerdapskoj klisuri, posvećen je čuvenom rimskom imperatoru koji je na svom putu kroz Srbiju ostavio brojne tragove. Monumentalni spomenik Decebalu - poslednjem kralju Dakije simbolično isklesan baš preko puta Trajanove table na srpskoj strani, kako bi dva velika vladara starog sveta doveka prkosila jedan drugom. Imaćete priliku da vidite i najuži i najdublji deo Dunava, Veliki i Mali Kazan.\nNaše preporuke za obilazak Kladova i okoline Kladovo je mesto susreta civilizacija koje su od praistorije do danas ostavile brojne tragove. U samom Kladovu ćete imati priliku da uživate na uređenoj gradskoj plaži ali i da degustirate riblje specijalitete u brojnim restoranima domaće kuhinje. Ako ste ljubitelj antičkih civilizacija Kladovo je pravo mesto za Vas, jer ćete imati priliku da posetite rimski grad Dianu na obali Dunava, ali i vidite ostatke Trajanovog mosta koji je povezivao Meziju i Dakiju. Tvrđava Fetislam je Dunavsko utvrđenje iz turskog perioda koje morate obići. Osim lepih parkova i uređenog šetališta uz Dunav, u Kladovu možete posetiti i arheološki muzej Đerdapa, staru čaršiju i crkvu Svetog Đorđa.\nHidroelektrana Đerdap, nedaleko od Kladova predstavlja izuzetnu atrakciju iz oblasti industrijskog nasleđa. Saznajte više o jednoj od najvećih brana u Evropi tokom organizovanih poseta sa vodičem. Iskoristite blizinu brojnih prirodnih lepota koju nudi savršena lokacija Kladova i obiđite Nacionalni park Đerdap. Najznačajniji ekosistem u Srbiji odlikuju izuzetne vrednosti i retkosti, objekti izvorne flore i faune i dobro očuvane šume prirodnog sastava i izuzetnog izgleda. Ova teritorija je 1974. godine stavljena pod zaštitu kao najveći nacionalni park u Srbiji a nedavno je proglašena i za prvi geo park u Srbiji. Blederijski vodopad, izuzetna prirodna atrakcija nalazi se u blizini sela Reka, na oko 15km od Kladova. Tirkizno zeleni vodopad predstavlja jednu od bolje čuvanih tajni istočne Srbije koju vredi otkriti.\nNedaleko od Kladova, na desnoj strani Dunava nalazi se jedna od najbolje očuvanih srednjevekovnih tvrđava. Izgrađena u 14. veku Golubačka tvrđava bila je poprište brojnih sukoba tadašnje Srbije i Turske. Danas je to idealno mesto za izlet iz Kladova. Posle najužeg dela Dunava koji ste videli na krstarenju našim turističkim čamcem, u Golupcu ćete imati priliku da posetite najširi deo ove velike Evropske reke. Nedaleko od Golupca nalazi se manastir Tumane, koje je mesto hodočašća vernika iz Srbije i inostranstva. Ambijentalna lepota sa jedne i duhovni mir sa druge strane, te prisustvo svetinja, manastir Tumane čini vrednim kako u duhovnom tako i kulturno-istorijskom smislu.\nLepenski Vir je najstarije urbano naselje u Evropi. Ovaj jedinstveni arheološki biser Srbije možete posetiti u vidu jednodnevnog izleta iz Kladova. Kultura Lepenskog Vira je stara oko 8000 godina a nazvana je po lokaciji na kojoj je otkrivena. Južnije od Kladova naći ćete skriveni svet klisura i monumentalnih kamenih mostova. Prerasti Vratne predstavljaju jedne od najvećih geoloških skulptura u Evropi koje morate otkriti na Vašem proputovanju po istočnoj Srbiji. Kada ste u Negotinskom kraju iskoristite vreme za obilazak i čuvenih Rajačkih pimnica i degustirajte najbolja vina ovog dela Srbije.


SJENICA – Jedna od najkvalitetnijih vrsta mrkog uglja nalazi se na Pešterskoj visoravni i smatra se u našoj zemlji za jedno od najvećih najvećih ležišta ovog energenta, a pored izuzetnog kvaliteta, taj ugalj je skoro tri puta jeftiniji od drva.\n„Gledajući energetsku vrednost, jedna tona uglja zamenjuje tri kubna metra drva. Ali, cenu određuje Vlada Srbije i ona nije menjana osam godina“, objašnjava za Tanjug direktor rudnika uglja Štavalj Marko Turković.\nOvaj rudnik nadomak Sjenice, koji posluje u okviru JP Resavica, proizvodi najvalitetniji „ekološki ugalj“ na teritoriji zemlje, istakao je Turković.\nInače, u okviru JP za podzemnu eksploataciju uglja Resavica posluje devet rudnika.\n„Kop je na Pešteru, na 1.000 metara nadmorske visine, na sjeničkom basenu, gde je do sada istraženo i overeno 245 miliona tona mrkog uglja“, napominje Turković.\nOn, takođe, objašnjava zašto je u pitanju „ekološki“ i najispravniji ugalj te navodi da je daleko ispred kvaliteta lignita koji se nalazi na Kosovu, u Kolubari i u Kostolcu.\n„Ekološki ugalj je zbog niskog postotka sumpora – 0,1 odsto i negde osam do 11 odsto pepela. Kada se uzme u obzir činjenica da rudnik u Pljevljima eksploatiše ugalj sa blizu 30 odsto pepela i dva odsto sumpora, može se sa sigurnošću reći da je kod nas posredi ekološko gorivo“, kaže sagovornik Tanjuga.\nU rudnicima Resavice, koji greju 90 odsto gradova Zapadne Srbije, trenutno je zaposleno 420 ljudi, što nije dovoljno te je konkurs za radna mesta stalno otvoren.\nInače, rudnici iz sistema Resavice dobili su novi menadžment, na čelu sa Sašom Spasićem, od kojeg se očekuje da ulije „novu krv“ u poslovanje i radi na popravljanju standarda rudara i svih drugih aspekata poslovanja.


Samo dva na svijetu - AutoNovosti.com\nSamo dva na svijetu\nDušan 18/04/2017 Automobilinema komentara\nSa 106 proizvedenih jedinica, od kojih 64 mogu da se legalno voze po javnim saobraćajnicama, klasični McLaren F1 je svakako veoma rijedak prizor na putevima. Međutim, primjerak koji je ta kompanija izabrala da predstavi javnosti povodom 25 godina od lansiranja modela F1, je izuzetan – jedan je od samo dva takva u svijetu.\nRiječ je o automobilu sa specifičnim aerodinamičkim dodacima, koji povećavaju stabilnost vozila pri velikim brzinama. U odnosu na regularnu verziju, ovaj F1 ima poseban, fiksirani zadnji spojler, masivniji prednji spliter, kao i još neke manje dodatke na prednjem dijelu karoserije.\nVlasnik ovog izuzetnog McLarena F1 je Andrew Bagnall, novozelandski biznismen i amaterski vozač trka. Njegov mezimac ima šasiju sa brojem 18, a za razliku od mnogih kolekcijonara klasičnih supersportskih automobila, Andrew svoj F1 vozi bar jednom mjesečno – i kaže da u tome uživa.\nTagovi:McLaren F1rijetki automobiliSuperautomobilivideo\nJaguar Land Rover zaštitio brojna nova imena\nDušan 21/10/2019 606 pregleda


3. Dokaz o državljanstvu Republike Srbije Učesnika/učesnice konkursa (ne starije od 6 meseci)\n5. Dokaz o radnom odnosu Učesnika/učesnice konkursa i to fotokopija prijave na penzijsko-invalidsko osiguranje – M obrazac i fotokopija ugovora o radu. Ukoliko je Učesnik/učesnica konkursa u radnom odnosu na određeno vreme, radni odnos mora da traje najmanje do dana isteka roka za podnošenje prijava na Konkurs.\n7. Overenu izjavu Učesnika/učesnica konkursa da ne poseduju u vlasništvu ili suvlasništvu nepokretnost (stambeni objekat, građevinsko zemljište ili poljoprivredno zemljište) i da istu nisu otuđili u prethodnih 5 godina od dana objavljivanja Konkursa;\n12. Potvrdu o prebivalištu Učesnika/učesnica konkursa izdatu od strane MUP;\n13. Overenu izjavu Učesnika/učesnice konkursa da će stanovati u predmetnoj kući i da istu neće otuđiti u periodu od 10 godina od dana potpisivanja ugovora;\n14. Overenu izjavu Učesnika/učesnice konkursa da oni i prodavci nepokretnosti nisu krvni srodnici u pravoj liniji do bilo kog stepena, a u pobočnoj zaključno sa drugim stepenom, kao ni u tazbinskom srodstvu ili srodstvu po usvojenju.


Datum objave: 11.12.2019 09:35 | Autor: Ministarstvo održivog razvoja i turizma\n„Aktivan dijalog, kao i ekonomski i kulturni odnosi između Crne Gore i Kraljevine Maroko, uz zajedničke napore dodatno mogu unaprijediti odnose dviju država“, ocijenjeno na sastanku državnog sekretara u Ministarstvu održivog razvoja i turizma Damira Davidovića i ambasadora Kraljevine Maroka u Crnoj Gori Mohameda Amina Belhaža.\nTokom sastanka, razmotreni su potencijali zajedničke saradnje ovih dviju država u oblasti turizma, sa akcentom na Sporazum o saradnji u oblasti turizma između Vlade Crne Gore i Kraljevine Maroka.\nObje strane izrazile su zadovoljstvo zbog uspješne bilateralne saradnje i prijateljskih odnosa Crne Gore i Maroka i dogovorile aktivnosti za unapređenje implementacije pomenutog sporazuma.\nDržavni sekretar Davidović predložio je uspostavljanje saradnje u oblasti izrade rukotvorina, imajući u vidu visok stepen razvoja ovog sektora u Kraljevini Maroko, pri čemu je ambasador iskazao inicijativu za prenošenje znanja i iskustava.\nAmbasador Belhaž izrazio je zadovoljstvo uspjehom događaja „Dani Maroka u Crnoj Gori“ i informisao Davidovića o „Nedjelji marokanskih filmova“, čija je organizacija pri kraju.\nAmbasador je takođe čestitao Davidoviću na ostvarenim rezultatima ljetnje turističke sezone, poželio uspješnu zimsku sezonu te istakao da je Crna Gora je lider u regionu kada je riječ o turizmu i da je kao takva prepoznata kao siguran partner ne samo za Maroko, već i za mnoge države svijeta.On je takođe uputio poziv crnogorskoj delegaciji za posjetu Kraljevini Maroko.\nRazgovoru je prisustvovala i generalna direktorica Direktorata za razvoj konkurentnosti i investicije u turizmu Olivera Brajović.


Regionalni radio Srem | Asfaltiranje Glavne ulice u Rumi\nAdmin 9. новембра 2018. Aktuelno, Opštinske vesti, Ruma Нема коментара на Asfaltiranje Glavne ulice u Rumi\nFinalni radovi na rekonstrukciji Glavne ulice u Rumi počeli su 8. novembra. Mehanizacija je krenula sa asfaltiranjem Glavne ulice u delu od Malog parka do Gradskog trga, a radove je obišao i predsednik Opštine Ruma Slađan Mančić.\nRok za završetak kompleksnih radova na rekonstrukciji Glavne ulice je 1. decembar, ali su i rumska lokalna samouprava i sam izvođač radova maksimalno angažovani kako bi se taj posao okončao i pre roka. Posle završetka radova na kolovozu, mehanizacija prelazi u drugi deo ulice i počinje asfaltiranje dela Glavne ulice od Gradskog trga do OŠ „Zmaj Jova Jovanović“.\nPodsetimo, projekat u strogom centru Rume, vredan je 165.8 miliona dinara, a Uprava za kapitalna ulaganja AP Vojvodine sufinansira ga sa čak 130.4 miliona dinara. Zahvaljujući ovom projektu centralni deo Gradske ulice dobiće potpuno novi, moderan izgled koji će pratiti razvoj cele opštine.


Nastava na bosanskom će početi - čekaju se udžbenici - Minority News\nNastava na bosanskom će početi – čekaju se udžbenici\nViše od 68 odsto Bošnjaka u Sandžaku izjasnilo se da njihova deca pohađaju nastavu na bosanskom jeziku, koja će, prema rečima predsednika Bošnjačkog nacionalnog veća Esada DŽudževića startovati 2. septembra iako, kako kaže, ima puno problema birokratske prirode.\nČekaju se još udžbenici, pravilnici, mada se za nastavu na bosanskom opredelilo 4.088 đaka od oko 6.000 u opštinama Novi Pazar, Tutun i Sjenica, rekao je DŽudžević na konferenciji za novinare i naveo da u nekim prijepoljskim školama postoji opstrukcija i da su odbile da sprovedu anketu među roditeljima.\n„U ovim opštinama nastava na bosanskom kreće 2. septembra i to u 1. i 5. razredu osnovne i 1. razredu srednje škole“, rekao je on.\nMeđutim, kako kaže, ceo proces je usporen zbog redukcije kapaciteta u Ministarstu prosvete i zbog činjenice što nadležni zavod još nije dao pozivitno mišljenje na pravilnik o stručnoj spremi i vrsti obrazovanja nastavnika.\nTakođe, još nisu odobrni ni svi predlozi nastavnih planova i programa, kao ni udžbenici. Za sada 19 udžbenika čeka na odobravanje, rekao je DŽudžević i naveo da će, ukoliko budu prinuđeni morati da uvezu udžbenike iz BiH.\nKako je rečeno na konferenciji, u Veću su pripremili i 14 prevoda za opšteobrazovne predmete za osnovnu školu ali nema odogvora iz Zavoda za unapređivanje obrazovanja i vaspitanja da li su odobreni.\nPredsednik Odbora za obrazovanje pri Veću prof. Elijas Rebronja rekao je da u veću čine sve u saradnji sa izdavačkim kuhama da udžbenici stignu na vreme.\n„Ako kasni štampa to nije razlog za odlaganje početka nastave“, rekao je Rebronja i naveo da će u tom slučaju nastavnici deci diktirati lekcije.\nU Bošnjackom nacionalnom veću ukazuju i na, kako kažu, problem koji stvara razjedinjena islamska zajednica.\nImamo dve islamske zajednice pa se ne zna sa čije će liste biti nastavnici veronauke, rekao je Džudžević\nKategorije:\tBošnjačka zajednica, Manjinske Zajednice\nODRŽANA ŠESTA SJEDNICA BOŠNJAČKOG NACIONALNOG VIJEĆA\nBogata dečija nedelja u školi „Petro Kuzmjak“\nOdbranjena prva doktorska disertacija o bošnjačkoj književnosti na Beogradskom univerzitetu\nOdržano republičko takmičenje iz bosanskog jezika\nDužijanca u Bajmoku\nPovjerenica za zaštitu ravnopravnosti: RTS diskriminiše Bošnjake\nVeče bošnjačke kulture i tradicije u Subotici\nPromocija osmog i devetog toma Rječnika bosanskog jezika\nSEMINAR FONDACIJE MAKEDONSKO SUNCE POVODOM SVETSKOG DANA KULTURNE RAZNOLIKOSTI\nRASPISAN FOTO KONKURS NA TEMU MUZIČKOG ŽIVOTA VOJVODJANSKIH SLOVAKA\nHNV: DELOVI NASTAVNE JEDINICE IZVUČENI IZ KONTEKSTA\nOBELEŽEN DAN SLOVENSKE PISMENOSTI I KULTURE\nBUNJEVCI TRAŽE PONIŠTAVANJE ODLUKE PO KOJOJ SU UPISIVANI KAO HRVATI


Dojče vele: Imaju li Amerikanci protekciju na Kosovu? - Telegraf.rs\n26/08/12 | 22:24\nDojče vele: Imaju li Amerikanci protekciju na Kosovu?\n- Mi kao organizacija ne mislimo da samo Amerika ima prednost, ali smatramo da prednost imaju kompanije koje su povezane sa političarima ili određenim političkim partijama ili pak sa ljudima koji imaju političkog uticaja. U tom kontekstu, nisu isključene ni američke kompanije - kaže Ljorik Bajrami, istraživač nevladine organizacije za demokratiju i antikorupciju "Ćohu"\nBivše diplomate SAD sve su zainteresovanije za ulaganja na Kosovu, a za njih, tvrde kosovski zvaničnici, važe ista pravila kao i za druge, ali iz nevalidnog sektora upozoravaju na to da je dodeljivanje javnih tendera na Kosovu praćeno velikom korupcijom i favorizovanjem određenih privatnih kompanija, naveo je radio Dojče vele.\nU najuži izbor za prodaju 75 odsto akcija fiksne i mobilne telefonije Kosova ušla je i kompanija "Olbrajt grup", na čijem je čelu bivša američka državna sekretarka Medlin Olbrajt.\nTim povodom pojedini mediji su poslednjih dana pisali o tome da kosovske vlasti Amerikancima i nekim drugim zemljama, prijateljima Kosova, dodeljuju poslove bez tendera i po skraćenoj proceduri, javlja Dojče vele.\nKosovski ministar ekonomskog razvoja Besim Bećaj za DV kaže da to što je Medlin Olbrajt prijatelj Kosova ne znači da se neće poštovati zakonske procedure.\n- Proces tendera je proces konkurentnosti. Mi smo jako zadovoljni da se oni takmiče i sigurno da će sada u njihovim rukama biti da li će oni dobiti ili ne. To zavisi od toga koliko su ispunjeni tehnički i finansijski uslovi, jer su, na kraju krajeva, i Medlin Olbrajt i svi naši evropski prijatelji pokušavali i rade zajedno s nama da stvorimo jednu državu u kojoj vlada zakon - kaže Bećaj.\nPrema rečima ministra Bećaja, sve više zemalja, a ne samo Sjedinjene Američke Države, zainteresovano je za ulaganje na Kosovu zato što preko kosovskog tržišta ulaze u region.\n- Nama je mnogo drago da imamo, recimo, američko-turski konzorcijum, koji radi naš auto-put prema Albaniji i da se povezujemo u budućnosti sa Srbijom. Imamo jako dobru kombinaciju na aerodromu Priština. To je francuska i turska kombinacija. Nedavno smo imali investicije u energetici na izgradnji hidrocentrale u Dečanima, gde je austrijska kompanija u vrednosti od 55 miliona evra u prvoj fazi investicije. Imamo sad i Tursku, koja je ušla u distribuciju struje. To su velike investicije koje dolaze - kaže ministar ekonomskog razvoja.\nPredsednik Privredne komore SAD na Kosovu Arijan Zeka ocenjuje da američke kompanije nisu dovoljno prisutne na Kosovu zato što im najčešće ne odgovaraju uslovi kosovskog tržišta.\n- Videli smo veoma malo realnih investicija iako je interesovanje na zavidnom nivou. Onog trenutka kada dođu, oni vide šta realno nudi Kosovo. Osim dobrih zakona, u praksi ima mnogo toga što domaće institucije mogu da urade kako bi privukli investicije - kaže Zeka.\nS druge strane, Ljorik Bajrami, istraživač nevladine organizacije za demokratiju i antikorupciju "Ćohu", kaže da je dodeljivanje javnih tendera na Kosovu praćeno velikom korupcijom i favorizovanjem određenih privatnih kompanija, iz čega nisu isključene ni firme iz Sjedinjenih Američkih Država.\n- Mi kao organizacija ne mislimo da samo Amerika ima prednost, ali smatramo da prednost imaju kompanije koje su povezane sa političarima ili određenim političkim partijama ili sa ljudima koji imaju političkog uticaja. U tom kontekstu nisu isključene ni američke kompanije - kaže Bajrami.\nDirektor prištinskog Instituta za razvojna istraživanja "Riinvest" Ljumir Abdidžiku, međutim, ne vidi ništa loše u tome da na tenderima za privatizaciju bude i političkog uticaja, ukoliko je to u nacionalnom interesu.\n- Često nije cena najvažnija pri transferu vlasništva. Nekada možete izgubiti na ceni, ali dobiti mnogo imidžom investitora i njegovom dugoročnom stabilnošću. Mi smo do sada naša bogatstva najviše davali turskim firmama, i to nije fenomen koji se dešava samo na Kosovu, već i u regionu - ističe Abdidžiku.\nOn napominje da je za zemlje Balkana važno da, osim Turske, privuku i evropske i američke investitore, naveo je Dojče vele.


MCSA sertifikat, OFFICE 365, ISPIT broj 346 (70 - 346)\nMCSA sertifikat, OFFICE 365, ISPIT broj 346 (70 - 346) - Audio verzija\nPored toga što polaganje ispita broj 346 (70 - 346), kandidatima omogućuje sticanje MCSA sertifikata (microsoft Cerified Solutions Associate), on je isto namenjeni i za MCP sertifikaciju (Microsoft Certified Professional).\nAkademija Oxford kao zvanično ovlašćeni test centar za teritoriju Republike Srbije kompanije Microsoft organizuje ovaj ispit prema važećim pravilima. Takođe, opšta je preporuka i da kandidati pohađaju pripremnu nastavu koju ovaj centar isto organizuje, a koja nosi oznaku 347 (20347 A) i koja je namenjena i za polaganje ovog, ali i ispita označenog brojem 347 (20 - 347).\nOsim što se očekuje da kandidati ispunjavaju pomenute uslove za izlazak na ovaj ispit, zahteva se i da poseduju viši nivo znanja engleskog jezika.\nKoje su oblast provere na ispitu broj 346 (70 - 346)?\nSvih 6 oblasti koje čine 346 (70 - 346) ispit su podjednako zastupljene u ukupnom broju zahteva i to se kreće od 15 do 20%, a na njemu se vrši provera znanja vezanih za upravljanje programom Office 365.\nPoznavanje osnovnih osobina i funkcija programa Office 365 se proverava tokom prve oblasti u ovom ispitu. Kandidat bi trebalo da zna sve što se odnosi na Provision Tenants, odnosno da zna na koji način se dodaju i konfigurišu prilagođeni domeni (Custom Domains). Trebalo bi da kandidati znaju da navedu naziv domena, te da potvrde vlasništvo nad njim, odnosno da znaju da navedu svrhu konkretnog domena, te da znaju da Set Default Domain, odnosno da promene vlasništvo sa DNS - a (Domain Name System) u Office 365. U poslednjem segmentu ove oblasti se proveravaju znanja koja su vezana za Plan a pilot, gde se, između ostalog očekuje da kandidat zna da odredi Pilot Users, odnosno da pokrene Office 365 Health, Readiness and Connectivity Checks.\nOd 4 segmenta se sastoji druga oblast provere na 346 (70 - 346) ispitu, a vezana je za poznavanje planiranja i implementacije umrežavanja i opcija bezbednosti u okviru Office 365. Prvo kandidati odgovaraju na pitanja koja se odnose na konfigurisanje DNS zapisa za usluge, a zatim i na zahteve koji podrazumevaju poznavanje omogućavanja Client Connectivity u ovom programu. Tu su i pitanja koja se odnose na administraciju microsoft Azure RM - a (Rights Management). Manage Administrator Roles in Office 365 se proverava u završnom segmentu ove oblasti.\nZahtevi vezani za upravljanje Cloud Identities su prisutni u sledećem delu provere na ispitu broj 346 (70 - 346). A pred kandidate se iznose zahtevi u vezi sa konfigurisanjem i upravljanjem lozinkama, a očekuje se i da kandidat zna na koji način se upravlja korisnicima, odnosno opcijama bezbednosti u grupi. Prisutni su i zahtevi u ovom delu ispita koji se odnose na uređivanje Cloud Identities i to uz pomoć PoweShell - a.\nImplement and Manage Identities By using Azure AD Connect je osnov sledeće oblasti provere na ovom ispitu. A tu se očekuje da kandidati odgovore na pitanja koja su vezana za planiranje On - premise aktivnih direktorijuma za Azure AD Connect, odnosno na one zahteve koji traže da kandidat pokaže znanje rada sa različitim Azure AD Connect alatima. Zatim slede pitanja koja se tiču poznavanja upravljanja aktivnim direktorijumima, a sa stanovišta korisnika i grupa i to uz pomoć Azure AD Connect in Place. U ovom segmentu ispita 346 (70 - 346) bi kandidati trebalo da pokažu znanja koja se odnose na primenu opcije Delete (Soft Delete), odnosno da znaju kako funkcioniše Force Synchronization.\nTema pretposlednjeg modula je Implement and Manage Federated Identities for single Sign - on, a ukupno tri segmenta su prisutna u ovom delu provere. Najpre je tu podoblast vezana za poznavanje AD FS - a (Active Directory Federation Services), odnosno za njihovo planiranje. Zatim se proverava poznavanje instaliranja i uređivanja AD FS - a, te instaliranje i uređivanje WAP/AD FS Proxy Servers.\nNa samom kraju ispita broj 346 (70 - 346) je oblast koja se odnosi na ispitivanje znanja koja se tiču praćenja i rešavanja problema u ovkiru Aoffice 365, a najpre u ovkiru dostupnosti i korišćenja. Zahtevi u ovoj oblasti su prvenstveno usmereni na proveru poznavanja analiziranja izveštaja. a očekuje se da kandidat odgovori na zahteve vezane za Monitor Service Health, kao i da zna na najbolji i najbrži mogući način kako da izdvoji grešku koja ima loš uticaj na rad servera, te koja izaziva prekid u njegovom radu.\nKako izgleda ispit broj 346 (70 - 346)?\nObično ispit broj 346 (70 - 346) sadrži između 40 i 60 pitanja, ali ovaj broj može da varira u zavisnosti od ispitnog roka, budući da kompanija Microsoft ima pravo da u svakom roku broj ispitnih zahteva izmeni.\nSvi kandidati koji su zainteresovani za njegovo polaganje, moraju da znaju da Microsoft ne navodi precizne detalje o samom ispitu, odnosno o njegovoj formi, tako da praktično gledano bilo koja vrste pitanja može da se pojavi u testu. Naravno, postoje oni uobičajeni tipovi pitanja, a koji podrazumevaju najpre upisivanje kraćeg tačnog odgovora u označeno polje, ali i ona pitanja u kojima se od kandidata zahteva da odaberu jedan ili više tačnih odgovora između nekoliko ponuđenih i da ih označe. Potpuno isto kao i za broj pitanja, tako i za njihovu formu, kompanija Majkrosoft ima pravo, kada to smatra neophodnim u okviru svakog ispitnog roka da njihovu formu izmeni.\nUkupno trajanje ispita broj 346 (70 - 346) je 150 minuta, stim da je pola sata namenjeno čitanju ispitnih pitanja i njihovom razumevanju, a 2 sata kandidat ima na raspolaganju da ih reši.\nBodovanje u okviru ispita broj 346 (70 - 346)\nSistem bodovanja na ispitu broj 346 (70 - 346) podrazumeva da kandidat za tačan odgovor na jedno pitanje dobija jedan bod, u većini slučajeva. Uz to mora se znati da kompanija Microsoft u testu ima i ona pitanja koja se ne boduju, a koja su tu da bi se unapredio sistem ispitivanje. O ovim pitanjima kandidati ne dobijaju informacije tokom trajanja ispita, ali zato o onim pitanjima koja donose više poena će tokom trajanja testa dobiti informaciju u vidu prozorčića koji će se pojaviti na ekranu i u kome će biti navedeno da donose kandidati određeni broj poena.\nIpak, najvažnije je da nema takozvanog negativnog ocenjivanja, što znači da kandidati koji ne budu na neko pitanje dali tačan odgovor, neće imati umanjenje ukupnog broja poena koje budu osvojili na 346 (70 - 346) ispitu.\nNaglašavamo da kompanija Majkrosoft ne navodi ni koliko pitanja treba da reši kandidat da bi položio ovaj ispit, ali postoji odrednica od 70% tačno rešenih zahteva da bi se ovaj ispit položio. U svakom ispitnom roku ova kompanija ima pravo, ako smatra potrebnim da ovaj procenat poveća ili umanji.\nA kada kandidat završi sa rešavanjem ispitnih pitanja, par minuta nakon toga će dobiti na ekranu informaciju da li je ispit broj 346 (70 - 346) položio ili ne. U propisanom roku posle toga Microsoft ovlašćeni test centar Akademije Oxford ima obavezu da kandidatu da i rezultate u štampanom formatu.\nA u tako prikazanim rezultatima koji se iznose u obliku grafikona se vidi učinak u celokupnom ispitu, kao i opšti broj poena po oblastima, što znači da kandidati neće moći da vide da li su na neko pitanje dali tačan odgovor ili nisu. Ukoliko imaju potrebu da dobiju i ovakve informacije, onda moraju da obaveste ovlašćeno lice u test centru Akademije Oxford da žele da im rezultati budu odštampani tako da mogu da vide i ove podatke.\nAko se dogodi da kandidati koji su polagali ispit broj 346 (70 - 346) ne dobiju štampane rezultate 14 dana nakon polaganja treba da obaveste osoblje one poslovnice u kojoj su ispit polagali o tome, da bi se propust ispravio.\nDodatne informacije o ispitu broj 346 (70 - 346)\nNa dan kada je zakazano polaganje kandidati imaju obavezu da se pojave u konkretnoj pposlovnici Akademije Oxford minimum pola sata pre termina koji je naveden za početak polaganja 346 (70 - 346) ispita. Tada moraju da ponesu i validan lični dokument sa fotografijom kome rok važnosti nije istekao. A to podrazumeva ne samo ličnu kartu, već i vozačku dozvolu ili pasoš, kako bi bio izvršen proces identifikacije kandidata. Ako poseduju čipovan biometrijski lični dokument, onda su dužni da imaju i očitana dokument zarad adekvatne identifikacije. Svi oni kandidati koji ne budu ispoštovali ovaj zahtev, te ne ponesu validan dokument sa sobom, neće moći da prođu kroz ovaj proces, a samim tim neće im biti dozvoljeno ni polaganje ovog ispita.\nPre nego što počne ispit broj 346 (70 - 346), ovlašćena lica u test centru Akademije Oxford će kandidate da obaveste o pravilima za koje se očekuje da ih maksimalno poštuju. A ako se dogodi da kandidat ne ispoštuje smernice koje dobije i pokuša da vara na ovom ispitu, ovlašćeno lice će ga istog trenutka udaljiti sa polaganja. Nakon što se završi polaganje ovog ispita, šalje se u centralu Microsoft kompanije izveštaj o tom incidentu, a zatim njihov stručni tim odlučuje kakva će kazna biti primenjena u toj situaciji. Si kandidati moraju da znaju da je ova kompanija naročito poznata po strogom kažnjavanju, tako da ne treba da budu iznenađeni ukoliko im bude zabranjeno polaganje ma kog ispita koji kompanija Microsoft organizuje i to doživotno, a ređe se kandidati kažnjavaju tako što im se zabrani polaganje ispita broj 346 (70 - 346) u određenom roku.\nOni kandidati koji ovaj ispit polažu prvi put i ne polože ga, imaju dozvolu da se ponovo prijave za polaganje u narednom ispitnom roku, ali ako je od poslednjeg termina proteklo najmanje 24 sata. Ako i iz drugog puta ne polože ovaj ispit, onda su u obavezi da sačekaju minimalno dve nedelje od termina poslednjeg polaganja da bi im bilo omogućeno da se ponovo prijave.\nSvaki kandidat koji ima određenu vrstu invaliditeta može da polaže ispit broj 346 (70 - 346). Neophodno je samo da u trenutku prijavljivanja dostavi i svu potrebnu medicinsku dokumentaciju kojom potvrđuje stepen svog invaliditeta, kako bi mu bilo omogućeno da u okviru Microsoft test centra Akademije Oxford polaže ispit u skladu sa svojim mogućnostima.\nAko kandidati imaju bilo kakvu žalbu, odnosno imaju određenu nedoumicu koju žele da razreše u vezi sa ispitom broj 346 (70 - 346), moraju da sačekaju kraj polaganja i da ovlašćeno lice u test centru o tome obaveste.


Zločinac Tači izbegava odgovor o sudu za teroriste iz OVK\nZločinac Tači izbegava odgovor o sudu za teroriste iz OVK\nLideri kosovskih institucija i političkih partija spremni su da podrže zahtev EU i SAD da kosovska skupština naredne nedelje odlučuje o specijalnom sudu za OVK.\nLideri institucija i političkih partija su izrazili spremnost da naredne nedelje skupština odlučuje o tomsudu za zločine OVK i o produženju mandata Euleksa, izuzev premijera Hašima Tačija koji se za sada o tome ne izjašnjava.\nTači je juče na konferenciji za novinare izbegao da odgovori na pitanje novinara šta misli o osnivanju suda, ali je rekao da je kosovski pravni sistem spreman da se suoči sa pravdom.\nTači je izjavio da je Kosovo imalo sreću što je tokom ovih 15 godina pravosudni sistem vodila međunarodna zajednica. Prvih osam godina u pravosudni sistem je bio uključen UN, a potom Euleks, podsetio je premijer, prenosi radio Slobodna Evropa.\n„Sada ce biti razmenjena pisma izmedu institucija Kosova i EU, a to će jasno staviti do znanja da Kosovo ima kapacitete da rukovodi pravosudnim sistemom u smislu izvršnog mandata, dok će uloga misije EU biti konsultativna“, kazao je Tači ne želeći direktno da odgovori u vezi Tribunala.\n„Naglašavam da je Kosovo spremno da se suoči sa svakojakim izazovima u svom pravosudnom sistemu, uz potpunu podršku međunarodne zajednice“, dodao je on.\nKosovska predsednica Atifete Jahjaga, koja se nalazi u poseti SAD razgovarala je telefonom sa američkim diplomatom Džonatanom Murom kome je prenela da su kosovske institucije izrazile spremnost da sarađuju sa međunarodnim partnerima.\nJahjaga i Mur ukazali su da bi podrška nezavisnom sudskom procesu doprinela kredibilitetu Kosova, saopšteno je iz kabineta predsednice.\nPredsednik Alijanse za Budućnost Kosova Ramuš Haradinaj nakon susreta sa Murom i americkom ambasadorkom na Kosovu Trejsi Džejkobson kazao je da pravda treba da se zadovolji i da Kosovo mora kročiti napred, jer nema vremena za cekanje.\nVeterani OVK rekli su danas u razgovoru sa Tačijem da će se usprotiviti osnivanju specijalnog suda, navodeći da osnivanje suda krši suverenitet Kosova.\nEU potvrdila: Poseban sud za ratne zločine na Kosovu\nEvropska unija (EU) i zvanično je potvrdila da će se poseban sud baviti optužbama za ratne zločine počinjene na Kosovu, te da će funkcionisati kao deo pravosudnog sistema Kosova.\nSuđenje za ratne zločine, sedište na Kosovu, saslušanje svedoka van Kosova – samo su neke od činjenica sada već potvrđenih, a tiču se formiranja posebnog suda.\nKancelarija EU je za Radio-televiziju Kosovo (RTK) potvrdila da se ne radi na formiranju tribunala već posebnog suda u okviru sudskog sistema Kosova.\n„Ovaj sud bi imao sedište na Kosovu, ali osetljiva suđenja, kao što je saslušanje svedoka, odvijala bi se van Kosova zbog same prirode optužbi“, navodi se u pismenom odgovoru Kancelarije EU.\nEU navodi da taj sud nije usmeren protiv Kosova, Oslobodilačke vojske Kosova ili prirode rata, već je reč o istragama povodom sumnji za teške individualne zločine.\n„Sud će biti formiran pošto Kosovo i EU razmene pisma u vezi sa Specijalnom istraživačkom jedinicom i mandatom Euleksa, te glasanja o tome u Skupštini Kosova“, piše u odgovoru kancelarije EU.


Za izgradnju pogona u Zrenjaninu, Grad je obezbedio 136 hektara zemljišta, a posao u fabričkim halama će dobiti 1.500 radnika. Sporazum su potpisali ministar privrede Goran Knežević i izvršni direktor kineske kompanije Ven Vang.\nOn je kazao da je, pored Vučića, u pregovorima kao partnera imao i veoma efikasnu vladu. Rekao je da je razmatrao izgradnju fabrike u okolnim zemljama, ali da je odluka pala na Srbiju, zemlju koja daje nadu za uspešnu investiciju.\nZahvalio se i ambasadoru Kine rekavši da je kod njega ostavio veliki utisak time što ima odlične odnose sa predsednikom Srbije, dodajući da on predstavlja most prijateljstrva dve zemlje.\nVang je rekao da se radi o strateškoj investiciji u Srbiju vrednosti od 800 miliona evra, kao i da će fabrika zapošljavati 1.200 radnika. Planirani su prihodi od poslovanja buduće fabrike u visini od 600 miliona evra godišnje, ukazao je on dodajući da će proizvodi iz Zrenjanina uglavnom snabdevati velike evropske proizvođače automobila.\nMančang: Biće još više kineskih investicija\nAmbasador Kine u Srbiji Li Mančang zahvalio je danas u Zrenjaninu predsedniku Srbije Aleksandru Vučiću na posvećenosti napretku zemlje, bez kojeg, kaže, ne bi bilo današnjeg sporazuma o izgradnji fabrike guma Shandong Linglong u Zrenjaninu, i poručio da će biti još više kineskih investiicja u Srbiji.\n- Ja sam čvrsto uveren da će vise kineskih kompanija da dolaze da investiraju u Srbiju. Budite uvereni šta sam vam rekao, zapamtite, doći će još više kineskih investiicja - rekao je Mančang.\nOn je dodao da kineska kompanija izgardnjom fabrike učestvuje u projektu kineskog presednika Si Đipinga "Jedan pojas, jedan put".\nKako je Tanjug ranije najavio, kineska kompanija za proizvodnju automobilskih guma "Šandong Linglong" planira investicioni projekat u Srbiji vredan 994,4 miliona dolara (870,4 miliona evra).\nNa zvaničnom sajtu Šangajske berze, Srbija je označena kao investicioni cilj "Šandong Linglonga" u inostranstvu. Ta kompanija u dokumentu podnetom Šangajskoj berzi navela je da planira da izgradi fabriku guma u Slobodnoj trgovinskoj zoni Zrenjanina.\nIzgradnja fabrike u aprilu 2019.\nHrvatski Jutarnji o investiciji u Zrenjaninu\nHrvatski Jutarnji list posvetio je značajan prostor informaciji da kineska kompanija Shandong Linglong dolazi u Zrenjanin, odnosno da namerava da posluje u Srbiji i, kako navodi list, ne samo ta kompanija.\nKineska kompanija za proizvodnju guma obavestila je, kako je Tanjug ranije pisao, a Jutarnji list navodi, šangajsku berzu da planira investiciju od oko 900 miliona evra u Srbiji.\nNajava investicije u fabriku guma nadovezuje se na više velikih kineskih poslovnih poduhvata u susednoj državi poput izgradnje mosta Borča-Zemun (cena izgradnje 300 miliona dolara), preuzimanja Železare u Smederevu (50 miliona dolara) i izgradnje tri deonice brzog puta od Beograda prema jugu Srbije.\nI o dokapitalizaciji rudnika u Boru\nIzbor kineske korporacije na Zrenjanin pao je, prema opštoj oceni, pise list, zbog niskih troškova projektovanja, gradnje, rada i poslovanja u Srbiji.